'Det var jo som at være pædofil' | Information\nSådan følte orientalister sig, da Edward Saids bog 'Orientalisme' udkom i 1978. Men sådan er det ikke længere, og det giver orientalisten Robert Irwin sig selv en del af æren for. I sin store bog 'Af begær efter viden' gendriver han Edward Saids teser. Saids bog er 'præget af ondskabsfuldt charlataneri', mener Irwin. Her fortæller han hvorfor\nRobert Irwin er kendt som den første orientalist, der har gendrevet den palæstinensisk-amerikanske professor Edward Saids teser om 'orientalisme' i bogen af samme navn fra 1978. Ifølge Said udgjorde Vestens litterære, kunstneriske og geografiske fremstillinger af Østen blot den kulturelle side af imperialismen, Robert Irwins bog tilbageviser Said på den grundige måde: Han tegner hele den akademiske orientalismes historie fra Herodot og frem, og påviser på den baggrund, at Saids Orientalisme er fragmentarisk og fuld af fejltagelser. Irwin betragter endda Orientalisme som et værk "præget af ondskabsfuldt charlataneri, hvori det er svært at skelne ærlige fejltagelser fra overlagt vildledning."\nMed sin egen bog har han villet vise, hvordan det akademiske arbejde fungerer, samt tegne nogle intellektuelle stamtavler, siger han.\n"Jeg har villet vise, hvordan den akademiske, orientalistiske disciplin udviklede sig, og jeg har villet vise, at orientalister har haft mange forskellige agendaer, som ofte har været modstridende. Problemet med Said er, at han troede, verden altid havde set ud på samme måde, som den tog sig ud fra hans kontor på Columbia Universitet. Han havde ingen fornemmelse af, hvordan det var at leve i fortiden, og han afskyede den i virkeligheden, ligesom han afskyede al religion. Han havde ingen empati," erklærer Robert Irwin.\nMen Said eller ej, så efterlader også Robert Irwins bog det indtryk, at Vestens interesse enten har bestået i at lære arabisk for at lære hebraisk, så man kan studere Bibelen, eller i oversættelser af Koranen til brug for missionærer, så de kan kristne muselmændene?\n"For Said er der tale om en sammensværgelse med en politisk agenda," svarer Irwin. "For ham er orientalisme og imperialisme to sider af samme sag. Jeg siger derimod, at kristendommen spillede hovedrollen. Men faktisk var det sådan, at missionærerne snart opgav at kristne muslimerne og koncentrerede sig om østkirken i stedet."\n"Det er rigtigt, at tonen i det 12. århundrede er fjendtlig, men her er muslimerne i flertal, de kristne er trængt, og mange kristne omvender sig til islam - til dels for at få del i privilegier, såsom stillinger i regeringen, en anden skatteligning osv. Det er dog sjældent at de tvinges til at konvertere."\n- Sjældnere end inden for kristendommen?\n"Islam er mere tolerant - inden for visse grænser. De kristne kan dyrke deres religion, men de må ikke bygge nye kirker eller reparere de gamle, og de skal ride på æsler, de må ikke ride på heste. Dels for at ydmyge dem, dels velsagtens af militære årsager."\n- Hvor meget er der så om forskernes opfattelse af den muslimske verden som tilbagestående?\n"Nogle troede, at når de arabiske lande fik uafhængighed, ville araberne udvikle deres egen forskning," fortæller Irwin, "men det håb er ikke gået i opfyldelse."\nProblemerne består dels i gammeldags hierarkiske strukturer på arabiske universiteter og professorernes forældede akademiske dagsorden; dels i arabiske akademikeres begrænsede adgang til nyere vestlige publikationer og manglende mulighed for at følge med i de seneste årtiers metodologiske debatter. Robert Irwin er i opposition til den postmoderne synsvinkel på den kolonialistiske fortid, at det er politisk ukorrekt at udtale sig nedsættende om arabiske histo-rikeres akademiske præstationer, hvis man ikke vil beskyldes for at opfatte 'de indfødte' som tåbelige og inkompetente. I enighed med en af de forskere, han citerer, Stephan Cornermann, der er professor i Kiel, mener han, at "det en kendsgerning, at vestlige videnskabelige metoder er fremherskende i en tid med stadig tiltagende globalisering. Hvis videnskab er en særlig form for kommunikation, der (i hvert fald midlertidigt) er oprettet af akademikere som dominerer diskursen, må enhver som ønsker at tage del i spillet holde sig til spillereglerne."\nDen engelske videnskab i 1970erne forsøgte faktisk at korrigere billedet ved at vende sig mod østlige kilder, og det er da også rigtigt, at armenske og syriske kilder giver et ganske andet billede, fortæller han.\n"Men de er først nedskrevet 100 år efter Muhammed, og de består dels af, hvad folk nu husker, dels af hvad de siger for at smigre deres stammes forfængelighed eller få retten på deres side. De er dårlige som beviser, selv om de er gode til at skildre, hvordan tingene udviklede sig."\n"I dag er man nok tilbøjelig til at anse de konventionelle fremstillinger for i store træk sande. Man har fundet nogle meget tidlige Koraner i Yemen, der bekræfter de traditionelle fremstillinger."\n"Orientalismen er til stadighed blevet forbedret i de senere århundreder, og nu er anti-orientalisme ved at komme i miskredit. Min bog var den første, men senere er andre kommet til. Det er ikke længere lig med pædofili at være orientalist," konstaterer Robert Irwin ikke uden tilfredshed.\nOplysning eller ej\n- En af de tyske orientalister, Carl Heinrich Becker (1876-1933) referer du således:\n"Fra et europæisk synspunkt var det islamiske samfund mangelfuldt, fordi det ikke havde udviklet eller tillagt sig selvstyrende institutioner i byerne, en gejstlig organisation, feudalisme, humanisme, borgerskab, individualisme og kapitalisme." En beslægtet kritik er blevet lanceret i den af den danske debattør Ralf Pittelkow, under parolen, at den islamiske verden mangler en Oplysningstid?\n"Der var en lille opblussen af Oplysning i det 19. århundrede, men mange er enige om at stagnationen satte ind fra det 11.-12. århundrede og fortsatte indtil det 19. hvor man endelig blev opmærksom på behovet for modernisering."\n- Kineserne og japanerne er også kommet sent i gang, kineserne først de seneste 30 år, hvorfor stormer de rige arabiske lande ikke frem?\n"Årsagerne er komplekse. De arabiske lande var underlagt Osmannerne indtil Første Verdenskrig. Desuden har de ingen eller få naturlige ressourcer, såsom jern og kobber, alt det, der har været vitalt for Vestens industrielle revolution. Og i det større perspektiv har udviklingen siden det 16. århundrede hældet i Vestens favør, primært fordi Vesten havde adgang til Amerikas ressourcer. Indtil det 18. århundrede påvirkede dette forspring imidlertid ikke direkte den muslimske verden - så hvorfor skulle de bekymre sig om det? De har været præget af en vis selvbehagelighed."\nDog er Robert Irwin ikke enig i det synspunkt, at det alt sammen er den muslimske verdens egen skyld.\n"Mange mener, at de kun har sig selv at takke, men det er forkert. At den iranske premierminister Mosaddeq blev styrtet ved et statskup, skyldtes amerikansk intervention, og frem for alt kan man jo pege på den anden Irak-krig som et resultat af amerikansk indblanding."\n"Araberne ser sammensværgelser alle vegne, men ind imellem har de ret."\nRalf PittelkowRobert Irwin\n17. maj, 2008 - 18:26\nJeg synes ikke at artikel og manchet matcher: Der står i manchetten at Edward Saids forståelse af orientalisme "gendrives" af Robert Irwin. Og Informations opsætning og ordvalg synes at artikelens forfatter identificerer sig med Irwins synspunkt.\nMen hvorpå er det at Said laver charlataneri, som Irwing påstår? Det leder man forgæves efter. Derimod finder man flere eksempler på at Irwin i forskellige grader udtrykker seltsamme beslægtede synspunkter som det som Saids kalder orientalisme, nemlig en generaliserende, nedladende holdning til hvad der måtte være i det aldrig veldefinerede sted kaldet "orienten"


Mød Benedicte og Christian Præstholm ved søndagens gudstjeneste i Feldballe Kirke og efterfølgende omkring kaffebordet i 'Kostalden'\nSøskendeparret Benedicte og Christian Præstholm, der er henholdsvis teolog og musiker, har gennem de senere år bidraget til fornyelsen af den danske salmesang.\nSøndag 3. februar medvirker begge ved gudstjenesten i Feldballe Kirke og det efterfølgende vintermøde i 'Kostalden'\nHer fortæller de om deres salmer, deres inspirationskilder og deres tilgang til arbejdet med at skrive henholdsvis tekst og musik.\nBenedicte Hammer Præstholm, cand.theol., ph.d, studielektor v. pastoralseminariet i Aarhus, foredragsholder, forfatter og salmedigter\nOrganist Christian Præstholm er uddannet fra Det Jyske Musikkonservatorium med debut fra solistklassen i 1999. Hertil kommer to års videregående studier i udlandet – hos professor Susan Landale i Paris, og hos David Titterington og Nigel Allcoat (improvisation) i London.\nBåde ved gudstjenesten og ved det efterfølgende foredrag bliver der mulighed for at synge nogle af parrets salmer, og alle er velkomne til at være med.\nSøndagens gudstjeneste begynder klokken 14, og kaffebordet er dækket i 'Kostalden' umidelbart efter, klokken 15.\nPubliceret 02 February 2019 12:24


Delaney om Irland-kamp: Vi går efter sejren | Tipsbladet.dk\nLandshold Nicklas Grodt Degn 15. November. 2019 kl. 23:11\nDelaney om Irland-kamp: Vi går efter sejren\nThomas Delaney forsikrer, at Danmark går efter sejren mod Irland mandag, selvom et point er nok til en EM-billet.\nAf Nicklas Grodt Degn 15. November. 2019 kl. 23:11\nMed Danmarks 6-0-sejr over Gibraltar og Schweiz’ sejr over Georgien står det nu klart, at Danmark skal bruge et point mod Irland på mandag for at sikre sig en billet til sommerens EM-slutrunde.\nStorsejren over Gibraltar var Thomas Delaney efterfølgende glad for.\n- Jeg står med følelsen af, at der lige mangler lidt. Vi arbejder hårdt, vinder bolden tilbage konstant, og havde følelsen af, at det var et spørgsmål om tid. Så jeg synes, det var en god oplevelse, og jo længere vi kommer ind i kampen, jo større overtag får vi, sagde Thomas Delaney til Kanal 5 efter kampen.\nSelvom et point altså er nok mod Irland er det ikke nok for Delaney.\n- Vi går efter at vinde. Sådan nogle kampe har vi set før, vi skal ikke ud og stå at forsvare boksen til et kryds. Det er ikke sådan, vi spiller. Vi har altid in mente, at vi er gode til at forsvare. Vi lukker få mål ind. Vi tager dermed for at vinde, og Irland er ikke det værste sted at fejre. Det har vi prøvet før, sagde han.


Kristne tages som gidsler i populistisk jagt på terrorister - Birthe Rønn Hornbech - Blogs - Debat\nDen mistænkeliggørelse af troende mennesker, som Mette Frederiksens nye "kirkepoliti" er udtryk for, er ubehagelig og fremkalder for den historiekyndige meget grimme billeder.\nRadikalisering Kristendom Islam Det Islamiske Trossamfund\nDette er ikke en aprilsnar. Det er ganske vist, at regeringen opretter et kirkepoliti til at overvåge forkyndere, der ikke prædiker på dansk.\nSå langt vil Staunings og Anker Jørgensens arvtager gå for at mistænkeliggøre troende mennesker i håb om at udkonkurrere Dansk Folkeparti og Nye Borgerlige.\nHensigten er at afsløre terrorister. Midlet er at overvåge, hvad der foregår i de vel langt over tusind menigheder, hvor der ikke prædikes på dansk. Menighederne pålægges at oversætte og offentliggøre alle prædikener og taler. Det bekræftede kirkeministeren i et samråd i Folketingets integrationsudvalg i onsdags.\nDer bliver rigeligt for kirkepolitiet at gøre. Hvert år skal der gennemlæses tusinder af prædikener holdt ved fredagsbøn og søndagshøjmesser, ved hverdagsgudstjenester, messer og andagter, bryllupper og begravelser og andre begivenheder, hvor kristne, jøder, hinduister, buddhister, muslimer, asatroende og andre troende samles.\nIndsatsen imod, hvad regeringen opfatter som parallelsamfund, vil bl.a. ramme herboende færinger og grønlændere, den svenske, den norske, den tyske, den engelske, den reformerte og den russiske kirke. Initiativet vil gå ud over jøder, baptister, metodister, adventister, irvingianere, Christian Science, koptere, armeniere og katolske filippinere, vietnamesere, irakere, polakker m.fl.\nDet vil ramme mormoner, serbiske, kroatiske og russisk ortodokse og katolikker fra Ukraine. Herudover skal flere hundrede muslimske forkynderes prædikener og taler oversættes til dansk og kontrolleres af kirkepolitiet sammen med prædikener fra adskillige afrikanske kristne menigheder.\nSå meget gør Mette Frederiksen i håb om at afsløre enkelte forkyndere, der måtte opfordre til terror. Alt dette, fordi Mette Frederiksen fejlagtigt tror, at når hun påbyder det, vil radikaliserede imamer lydigt offentliggøre prædikener med kriminelle opfordringer. Kendsgerningen er, at ikke en eneste terrorist vil blive pågrebet, mens tusinder af troende kristne tages som gidsler og påføres helt unødige udgifter. Kirkepolitiet kan i sagens natur ikke være alle steder og forstå alle sprog endsige kontrollere, at det talte ord bliver ordret oversat. Det annoncerede lovforslag er kort sagt tom snak og et forfejlet slag i luften lagt som offergave på populismens alter.\nOm kirkepolitiet også skal holde øje med folkekirkens biskopper, provster og præster, er ikke til at vide. Men sandt er det, at der også i Folkekirken diverteres med udenlandske prædikanter, citater på græsk og hebræisk hentet fra Bibelen. Menigheden synger amen og halleluja i en uendelighed, ligesom koret måske synger et Kyrie, Agnus Dei, Ave Verum eller Sanctus. Ved kongelige bryllupper med sikkerhed Sicut Cervus.\nMistænkeliggørelsen af troende mennesker er ubehagelig og fremkalder for den historiekyndige meget grimme billeder i den indre biograf. Hjertesproget, troens sprog er modersmålet. Og de kristne trossamfund, der forstår at inkludere indvandrere, gør en nyttig integrationsindsats. For er man sammen om den kristne tro, bliver man helt naturligt fortrolig med de værdier, der bærer samfundet også uden for kirken. Kerneordet er for statsministeren i denne sag åbenhed. Altså krav om åbenhed hos de troende. Ikke i Mette Frederiksens eget hemmelige regime på Slotsholmen.\nLoven om overvågning og kirkepoliti er på regeringens lovprogram ”Lov om prædikener på andre sprog end dansk”. Den generer de kristne, uden at en eneste terrorist bliver pågrebet.


Må jeg anbefale London? | Søren Juliussen Må jeg anbefale London? – Søren Juliussen\nOkay, som jeg skrev i mit seneste indlæg, så er det eksamenstid og om mindre end 4 uger skal jeg op\nFerie Livsnyder Mad Personligt\nI weekenden tog jeg med min mand, Maj og Torben en tur til London.\nAnledningen var koncerten med Dixie Chicks i O2 søndag aften. En koncert der har været planlagt siden længe før jul.\nEn fast del af vores champagneaftener er er et par timer med country-musik. Særligt Dixie Chicks, Dolly Parton og Josh Turner – så vi skulle selvfølgelig med da Dixie Chicks offentliggjorde sin turné.\nMåske kender du ikke Dixie Chicks’ musik, men du kender dem helt sikkert som gruppen fra Texas der sendte en sviner afsted mod Bush og oplevede en sand hate-storm. Der er faktisk gået 13 år siden deres sidste turné i USA.\nNår champagneklubben er på tur, skal der selvfølgelig drikkes bobler på flyet. Her er vi på vej mod London.\nVi var så latterligt heldige med vejret og da vi gik rundt i forårssolen og shoppede, talte vi om at vi havde glemt hvor lækker en storby London egentlig er.\nMaj, der har bloggen Travelush.dk, har skrevet meget mere om vores tur her.\nHer får i lidt af mine billeder fra turen:\nSå, kære læser, hvis du ikke har været en tur i London, så se at komme afsted. Det er fantastisk!\nOkay, som jeg skrev i mit seneste indlæg, så er det eksamenstid og om mindre end 4 uger skal jeg op og afslutte 4 års …


Aliyah Mad: Sarah Bernhardt Kager\nIkke videre kønne men de smagte helt fantastisk :)\nSidste søndag var den sidste dag jeg kunne spise normalt, da jeg startede på South Beach kuren om mandagen. Jeg havde inviteret min familie på mad og begyndte allerede søndag at lave Raspberry Cheesecake og Sarah Bernhardt kager som skulle spises efter "Jools' favorite stew", som er en af Jamie Olivers gryderetter. Her får I så opskriften på Sarah Berhardt kager, som jeg fandt på nettet.\n115g mørk chokolade\n150g mørk overtrækschokolade\nHæld mælk og de 115g chokolade i en gryde og opvarm ved medium varme.......\nNår chokoladen er smeltet helt ud sættes det på køl i en frysepose i ca.5 timer eller bare til det er stift....\nSmelt overtrækschokoladen i et vandbad (glasskål over kasserolle med vand).\nJeg brugte et stykke bagepapir som underlag og fordelte de 30 makroner og klippede et hjørne af posen så jeg kunne klemme små portioner chokomousse på toppen af makronerne.\nBrug en spiseske til at hælde overtrækschokolade over toppene.\nSæt dem på køl til chokoladen er stivnet.\nIndsendt af Aliyah kl. 22.02


Mennesker motiveres forskelligt | Kost og Ernæringsforbundet\nTekst: Thomas Davidsen. Foto: iStock\nLedelse: Alt for ofte motiverer ledere deres med-arbejdere ud fra en idé om, at de bliver tændt af det samme. Med et enormt spild af talent til følge, siger motivationsforsker Helle Hedegaard Hein.\nDet er ikke altid nemt for en leder at gennemskue, hvordan medarbejderne i et team bedst motiveres.\nDen ene ser ud til at trives bedst blot ved at blive ladt i fred med en udfordrende opgave.\nDen anden forventer løbende feedback, men holder så til gengæld dampen helt fint oppe med klare rammer, tydelige mål og behøver ikke så meget mere tilskyndelse end det.\nSådan er vi mennesker så forskellige, og heri består ledelsesudfordringen.\nFor når Anita pludselig begynder at vise tegn på demotivation, og Abdul ser ud til at hænge med skuffen, så kan det blive rent gætteri, hvad der er i vejen.\nEr der noget, som tynger på arbejdet? Eller er det i privatlivet, skoen trykker?\nIfølge motivationsforskeren Helle Hedegaard Hein er det ikke blot tilfældige forskelligheder, der afgør, hvordan mennesker bedst motiveres.\n− Vi har alle, fra et sted dybt i os selv, en primær drivkraft, som definerer vores motivationstype. Det er en flamme, der kan brænde ud, hvis den ikke får næring. En del ledere, specielt de erfarne, har godt fat i, at deres medarbejdere motiveres forskelligt. Men alt for mange ledere har ikke en forståelse af, at flammen brænder forskelligt i os.\nDe tror, at én form for motivation er tilstrækkelig, og bliver derfor bedre ledere for de medarbejdere, hvis motivationstype passer til incitamenterne, end for dem, som tændes af andre ting, siger Helle Hedegaard Hein.\nFire typer skal motiveres forskelligt\nHelle Hedegaard Hein har identificeret fire arketyper, der motiveres af vidt forskellige ting:\nPragmatikeren motiveres af at overholde aftaler og udføre arbejdsopgaver, som de nu er fastsat af andre.\nDen ekstroverte præstationstripper går efter karrierestigning og arbejder helst under en eller anden form for bonusordning.\nDen introverte præstationstripper, nørden, går højt op i at knække den svære kode og vil helst gøre det uforstyrret.\nPrimadonnaen har en værdibaseret og passioneret tilgang til arbejdslivet og går højt op i ‘sagen’.\nLeder i Madservice Kronjylland, Marianne Sloth, motiverer sine medarbejdere ud fra devisen: ‘Hvis vi skal behandle medarbejdere ens, så skal de behandles forskelligt’.\nDer er meget stor forskel på, hvordan de 50 medarbejdere, hun leder, motiveres bedst. Dog er der én motivationstype − pragmatikerne − som fylder over halvdelen af teamet, vurderer hun.\n− Jeg vil tro, at ca. 30 af medarbejderne er fint tilfredse med at levere deres indsats i de mange opgaver, der er i huset. De trives bedst med klare rammer, og så skal de have ros i det daglige for at fylde rammerne ud: ‘Godt arbejde’. ‘Vi nåede det’.\n− Den motivationstype er forholdsvis nem at lede, fordi den ikke kræver så meget individuel ledelse, siger Marianne Sloth, som understreger, at de resterende knap ca. 20 medarbejdere, der ikke i samme grad motiveres af ren drift, er lige så vigtige for helheden.\nDet er typisk de mere selvkørende typer, som der heldigvis, selv i et produktionsorienteret arbejdsmiljø, er masser af opgaver til. Det kan være testproduktioner, udarbejdelse af infomateriale, udarbejdelse af nye metodikker, implementering af nye produkter, undervisning, arbejdsmiljø- og TR-opgaver. Og så er der hele det interne samarbejde.\n− Vi er alle sammen uundværlige brikker i et puslespil, men vi kan forskellige ting, pointerer Marianne Sloth.\nKun de motiverede bliver\n− De selvkørende medarbejdere har brug for mere frie og løse rammer. Nogle af dem har også brug for at arbejde med ideer, de selv har fundet på.\n− Som leder har man måske selv haft samme idé, men det er her, man skal klappe i. Der er ingen grund til at fjerne den store motivationsfaktor, det kan være selv at have fået ideen.\nHvis jeg som leder ikke kan give de selvkørende medarbejdere opgaver, som matcher deres motivationstype, så har jeg dem ikke særlig længe.\nVi har et stort mål om et lille personaleflow. Det er vigtigt at kunne holde på sine medarbejdere, for det koster rigtig meget energi at oplære en ny. Men vigtigst − hvis man kan holde på sine medarbejdere, er det et direkte udtryk for, at de er motiverede, og at arbejdsglæden er på et acceptabelt niveau. Så det er om at få øje på dem, der skal motiveres med særlige opgaver, siger Marianne Sloth.\nForskellige fag tiltrækker forskellige typer\nGenerelt vurderer Helle Hedegaard Hein, at man i den kost- og ernæringsfaglige branche vil se en overrepræsentation af pragmatikere.\n− Når et arbejdsmiljø er driftsbetonet, vil det tiltrække mennesker, der motiveres af drift. Derfor kan det være fristende at antage, at næsten alle i et professionelt køkken er pragmatikere.\n− Men tag ikke fejl: De selvkørende motivationstyper, som kræver mere personlig ledelse, er der også, siger Helle Hedegaard Hein, der for nylig talte med en arketypisk primadonna på et hospice.\n− Han sagde, at det var sindssygt vigtigt for ham, at maden var perfekt, for måltidet kunne jo meget vel være patientens sidste.\nEn klokkeklar fælde for ledere er møde medarbejderne med den fordom, at der nok ikke skal noget særligt til for at motivere dem. Så kan man gå helt galt i byen.\n− Hvis du som leder er ‘en talende lommeregner’ og peger på de og de produktionsmål, regler og vedtagelser, siger Helle Hein, så taber du de medarbejdere, der tænker i patientens sidste måltid.\nDet gælder om at være lydhør\nPå Rigshospitalet har leder i distributionsafdelingen, Helle Benedikte Hansen, ingen problemer med at genkende tre af de fire motivationstyper blandt sine 48 medarbejdere.\n− Lige umiddelbart kan det synes som om, at alle er pragmatikere, for vores arbejde består næsten udelukkende af drift. Men der er da klart en gruppe ekstroverte præstationsstrippere, som gerne vil gøre opmærksom på, at de har gjort et godt stykke arbejde. Også så det kan høres af andre.\nEt eksempel på en introvert præstationstripper er den medarbejder, som tager sig af alle indkøb af rengøringsmidler. Det har han det rigtig fint med at gøre i fred og ro for sig selv, og han løser opgaven upåklageligt, siger Helle Benedikte Hansen.\nVed første øjekast har hun dog svært ved at komme i tanke om primadonnaer i teamet. Og dog.\n− Der er en seks, syv medarbejdere, som kommer med mange gode ideer. Som leder kan jeg virkelig godt lide, når der er nogle, som byder ind, så jeg er meget lydhør. Og hvis jeg ikke var, så tror jeg, at det ville virke meget demotiverende på den gruppe, hvor der nok befinder sig nogle primadonnaer imellem, siger Helle Benedikte Hansen.\nMeget handler om kommunikation og kultur\nHendes mest påtrængende ledelsesudfordring er, at der er 16 forskellige nationaliteter i medarbejdergruppen.\n− Dagligdagen handler meget om kommunikationen omkring vores samarbejde, og her kan kulturforskelle godt give nogle udfordringer. F.eks. skal en afrikaner helst ikke pifte efter én fra Tjekkiet, for der pifter man kun efter hunde. Og sådan er det hele vejen rundt.\n− Vi bruger meget energi på, at vi skal forstå hinanden rigtigt, på trods af kulturelle og ikke mindst sproglige forskelle. Men samtidig har vi masser af humor, vi griner ofte og har det sjovt. Det skaber tryghed og trivsel − og det højner motivationen, siger Helle Benedikte Hansen.\nDen grundlæggende motivation skabes dog gennem det lange seje træk i hverdagen, vurderer hun.\n− Når en arbejdsplads er så multikulturel som denne, så bliver det er et vilkår, at vi skal give plads til hinanden. Hvis man formår det, giver det en rummelig og opmærksom atmosfære, der i sig selv er motiverende både for medarbejdere og ledere.\nHelle Benedikte Hansen har fundet inspiration i at tænke Helle Hedegaard Heins fire motivationstyper ind i sin medarbejdergruppe\n− Jeg er helt åben overfor, at man som leder af en virksomhed, hvor så meget drejer sig om drift og basal kommunikation, kan overse de mere selvkørende motivationstyper. Dem, som måske affinder sig med produktionsmiljøet uden at blive mødt med de opgaver, der tænder dem mest.\n− Vi har dog haft meget lidt personaleudskiftning i de senere år. Det tager jeg som et klart tegn på, at medarbejderne generelt er motiverede og trives godt, siger Helle Benedikte Hansen.\nHelle Hein anbefaler:\nNår talent forpligter af Helle Hedegaard Hein og Mads Davidsen, Gyldendal Business\nPrimadonnaledelse. Når arbejdet er et kald og Motivation. Gyldendal Business og Hans Reitzel.\nMotivation af Dan Pink, L&R Business\nGnist af Angela Duckworth, Gyldendal Business


Marketing kurser og marketing undervisning fra Markedu\nOm Markedu marketing kurser\tJoao Ribeiro\t2018-01-21T13:14:55+00:00\nMarketing kurser og inspiration skræddersyet til dit behov\nMarkedu tilbyder marketing kurser, online undervisning og inspiration\nMarkedu tilbyder marketing kurser, der inspirerer. Kurserne er designet til at forbedre dine færdigheder indenfor bl.a. digital marketing, data-driven marketing, marketing automation og email marketing. Undervisningen leveres af anerkendte marketing-eksperter og foredragsholdere.\nMarketing industrien er hurtig skiftende. Hos Markedu ønsker vi at tilfredsstille dine behov for marketing undervisning. Over 10.000 mennesker fra hele verden har deltaget på et af vore kurser eller events.\nMarkedus mål i Danmark er særligt at dække de områder, der har med data-driven marketing at gøre. Det gør vi ved at tilbyde dig lærerige og inspirerende events. Disse events spænder fra online webinarer til dagslange kurser.\n> Se gratis webinars om marketing her\n> Se Markedu’s indhold på engelsk her og portugisisk her\n> Få marketingtips og ny viden – tilmeld dig nyhedsbrevet gratis her\nHer er et sammendrag af de marketing kurser og anden marketing undervisning vi tilbyder:\nWebinars (Online webseminar)\nMarkedus innovative og populære tilgang til indlæring gennem webinarer startede i 2009. Siden da har tusinder deltage i webinarer omhandlende mange forskellige marketing emner. Markedu webinarer afholdes på en lang række sprog. De fleste er på engelsk. Men du kan også finde webinarer på dansk, tysk, portugisisk, fransk, arabisk og farsi.\nDeltage på et webinar er en yderst omkostningseffektiv læringsmetode. Desuden leveres Markedus webinars altid af respekterede foredragsholdere og anerkendte eksperter.\n> Se her hvad vi tilbyder lige nu\nMarketing kurser, seminar, masterclasses og workshops i hele verden\nErfaring tæller! Markedu har leveret undervisning og inspiration i mere end 35 lande. For eksempel har vores unikke Email Marketing Masterclass været afholdt i 23 lande. Den originale Digital Marketing Masterclass har modtaget anbefalinger fra marketingafdelinger i 32 lande.\nVi samarbejder ofte med førende organisationer og virksomheder for at skabe inspirations- og undervisningsprogrammer leveret af Markedus Bedste Marketing Foredragsholdere.\n> Klik her for at se listen over kommende marketing kurser og events\nMarketing undervisning hvor og hvornår du har brug for det\nMed vores on-demand marketingløsninger får du værdifuld indsigt og information hvor og hvornår du vil have det. Strippet for selv promovering, er Markedus on-demand undervisning perfekt for tilegnelse af marketing viden, mens du er på farten. Markedus on-demand marketingløsninger er naturligvis leveret af yderst erfarne og dygtige underviser.\n> Tilmeld dig det populære nyhedsbrev for at få mere information om on-demand marketing undervisning\nMarketing underviser til workshops og konsultationer\nDet er muligt at booke Markedus eksperter og undervisere til foredrag, workshops og seminarer. Dette kan foregå som åbne arrangementer eller som særligt firma-tilpassede in-house træningsprogrammer. Mulighederne er mange. Kontakt Markedu for mere information.\n> Se nogle af Markedus fremragende undervisere her\nMarketing kurser og undervisning fra Markedu er for dig, hvis du vil:\nHave marketing undervisning fra yderst erfarne undervisere\nGenopfriske din viden om specifikke marketing områder\nLære om data-driven marketing, mobile marketing og digital markedsføring\nLære om den nyeste udvikling og moderne marketing teknikker\nForbedre dit firmas ROI (Return on Investment) i relation til marketing\nSuverænt indhold leveret af erfarne marketing undervisere\nVi stræber efter at producere suverænt indhold og sikre os, at det er formidlet af undervisere, som vitterlig er erfarne eksperter. Markedu har meget høje standarder for evaluering af vores undervisere og fag eksperter. De bliver især evalueret på deres evne til at levere relevant og inspirerende indhold. Vi vil jo gerne sikre os, at du kommer tilbage igen og igen.\nEn meget økonomisk og tidseffektiv læringsform\nMarkedu tilbyder undervisning af en bred vifte af marketing emner gennem webinars. Et web-seminar er en nem, billig og interaktiv måde at modtage informationer, diskutere med ligesindede og interagere med underviseren. Mange af vores webinars er gratis, dog ikke alle. Regelmæssig deltagelse på webinars på er en effektiv måde at videreudvikle din viden om marketing.\nInspiration og fokus på fremtiden\nMarkedus seminarer og events er designet til at inspirere og øge din viden. Undervisere og foredragsholdere er engageret i at tilbyde indhold og case-studier, som er svært at finde andre steder. Vi tror ikke på kendisundervisere eller foredragsholdere, som ikke har relevant erfaring fra det “virkelige liv”. I stedet gør vi en dyd ud af at finde de bedste ”under radaren” eksperter, som kan dele overbevisende indhold med dig.\nHør mere – tilmeld dig Markedus nyhedsbrev. Klik her


Post Op pleje for indopererede Defibrillator patienter - Mosolyorszag.com\nPost Op pleje for indopererede Defibrillator patienter\nMange hjertepatienter lider af en hurtig, ofte livstruende hjerteslag. Du kan styre denne hjerteslag, implantat læger regelmæssigt en defibrillator i patientens skulder. Denne operation typisk tager 30-60 minutter og er en meget effektiv måde at behandle denne tilstand.\nUmiddelbar postoperativ pleje\nEfter operationen, kan du forvente at bruge omkring 2 timer på opvågningsstuen som læger og sygeplejersker tjekke dine vitale tegn og sikre, at din krop er tolerere operationen godt. Hvis operationen går planmæssigt, og du er ellers sunde vil du blive sendt hjem næste morgen. Du vil kunne brusebad efter operationen, men kun med en klæbende bandage anvendes over snit. Du skal anvende denne forbinding før hvert brusebad, indtil sting over indsnittet heler som kan tage mellem 2 til 4 uger. Selv om det er tilladt at sove på den side, hvor defibrillatoren er implanteret, kan du finde det mere komfortabel ikke at gøre det i dagene umiddelbart efter operationen.\nFor det meste vil du lov til at genoptage dine normale aktiviteter, når du kommer hjem efter operation. Du er velkommen til at køre og vende tilbage til arbejdet inden for 24 til 48 timer efter operationen, så længe du ikke har et fysisk krævende job. Hvis dit job er fysisk belastende, skal du holde ud på vender tilbage for at arbejde, indtil din læge godkender, at du er rask nok til at vende tilbage.\nDen vigtigste begrænsning vil du opleve efter kirurgi er den begrænsede brug af armen på siden af kroppen hvor defibrillatoren blev implanteret. Selv om du vil være tilladt at hæve din arm, vil du ikke lov til at løfte det over skulderhøjde for mindst 2 til 3 måneder efter operation for at sikre at ledninger i hjertet ikke må afbrydes. Skal ledningerne afbryde på grund af for meget aktivitet, vil du have til at gennemgå anden operation for at genoprette forbindelsen ledningerne. Derfor bør man undgå anstrengende aktiviteter, der involverer tunge brug af våben, såsom vægtløftning, tennis og golf, for 3 til 6 måneder at være på den sikre side.\nLang sigt postoperativ pleje\nGenerelt vil du være forpligtet til at have fire opfølgningsbesøg årligt efter defibrillator kirurgi. Ved disse besøg, vil din læge gøre sikker på, at enheden fungerer korrekt og vurdere dets evne til at styre din hjerte tilstand. Han vil også tjekke batteriet for at sikre, at det er i god stand. Defibrillator batterier typisk holder mellem 4 til 6 år og batteriudskiftning er en hurtig Ambulant kirurgi.\nHvordan virker en indopererede Defibrillator?\nEr der boliger bistand for en Bipolar Patient?\nIndopererede Defibrillator problemer\n• Detox med et terapeutisk lavement\n• Nukleare stresstest risici\n• Sådan Control kulhydrater for at administrere stofskiftesygdomme\n• Det bedste tidspunkt at bruge Protein kosttilskud\n• Bortskaffelse af høreapparat batterier\n• Hvordan virker den medicinsk Alert System?


Alle restauranter i Auburn Restauranter i nærheden af Edelweiss Restaurant\nAlle aktiviteter i Auburn Aktiviteter i nærheden af Edelweiss Restaurant\nSøg USA›Californien›Auburn›Restauranter i Auburn›Edelweiss Restaurant\nNr. 11 af 133 Restauranter i Auburn $$ - $$$\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning 627 High St, Auburn, CA 95603-4207 +1 530-885-1772\nWebsite I dag 6:00 am - 2:30 pm\nRyd alle Begynd din anmeldelse af Edelweiss Restaurant Klik her for at vurdere\nOpdaterer listen... Rejsende, der kiggede på Edelweiss Restaurant, kiggede også på\nAuburn, Californien Auburn Alehouse\nAuburn, Californien Ikeda's\nHar du været i Edelweiss Restaurant? Fortæl om dine oplevelser! Skriv en anmeldelse\n627 High St, Auburn, CA 95603-4207 Placering:\nHar du nogen spørgsmål? Få svar fra ansatte på Edelweiss Restaurant og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Er der mulighed for retter uden gluten? Er der krav til påklædning? Er hunde tilladte på den udendørs terrasse? I nærheden af Edelweiss Restaurant Bedst bedømte seværdigheder i nærheden 252 anmeldelser Old Town Auburn\nGennemse alle seværdigheder Bedst bedømte restauranter i nærheden 102 anmeldelser The Club Car Bar & Restaurant\n132 anmeldelser Monkey Cat


Sommerferie og forlovelse | La Dolce Vita - mit middelhavskøkken\nAnden uge af min allerbedste sommerferie blev brugt i det dejlige Sønderjylland. Kæresten og jeg havde lejet et sommerhus i smukke Gråsten i en uge og i de tre første dage gjorde vores kære forældre os selskab 🙂\nVi hyggede gevaldigt alle sammen; dagene bød både på petanque og kongespil, lidt terning spil, historier og masser af grin. Der blev grillet og drukket vin. Lækkert fyldt kalkunbryst Serveret med grillet grønt vendt i olie-eddikedressing med hvidløg\nVi slentrede i Flensborgs gågade og drak en enkelt øl. Læskende tysk øl 😉\nVi spiste burgere og drak øl til 🙂 Lækker burger med tomatsalsa, guacamole og grove fritter, mums 🙂\nVi besøgte smukke Slesvig og så den smukke domkirke med den imponerende altertavle i træ – smukkere udskæringer findes vist ikke. Smukke Slesvig domkirke og udsigten fra tårnet med Gottorp Slot i baggrunden 🙂\nVi snakkede til sent i stearinlysenes skær på terrassen, vi drak lidt flere øl og spillede lidt mere petanque. Vi hyggede på bedste vis 🙂\nVi sluttede de dejlige dage med vores forældre af, med min fars lækre wiener snitsel, som smager umådelig godt 😀 Lækkeri af bedste slags 😀\nDa vores forældre tog hjem efter nogle skønne dage, tog kæresten og jeg en afslapnings dag i strålende solskin – vi dasede på et tæppe, spillede frisbee og strand tennis. Vi cyklede en lang tur i skovene ved dejlige Gråsten – smukke bøgeskove med store knejsende træer. Vi dasede lidt mere i solen og gik en tur ved slots søen sidst på eftermiddagen 🙂 Smukke Gråsten Slot 😀\nVi er meget glade for de smukke omgivelser ved Gråsten slot, både parken og skovene og vi bruger meget tid i naturen, når vi er på ferie i Gråsten – hvilket sker ret ofte 😉\nDagene derefter bød på grill sent om aftenen, et besøg på Sønderborg Slot – det kan varmt anbefales, gåtur i skovene i regnvejr, spa bad i solnedgangen med stearinlys og vin, kortspil, hygge og afslapning.\nVi badede ved Wassersleben, der har en skøn strand med fint sand og ikke alt for meget snask i vandet, vi cyklede morgenture i skovene og gik aftenture ved slots søen. Smuk sommeraften 🙂\nFredag aften havde kæresten arrangeret en ferie oplevelse for ham og jeg. Jeg skulle overraskes og det blev jeg 🙂 Kæresten ville ikke afsløre noget, dog blev han nødt til at tage en rygsæk med, som eftersigende indeholdt “skiftetøj”.\nAftenen begyndte med en gåtur til slots søen – der står en bænk ved søen på et helt specielt sted, som vi har dedikeret til at være “vores sted”. Der sidder vi altid og nyder synet af parken, og det gjorde vi også denne gang. Dog blev denne gang ekstra særlig, da kæresten overraskede mig med det medbragte “skiftetøj” som var en lille rød hjerteformet æske indeholdende to ringe, en flaske iskold Asti og to champagneglas… og kæresten faldt på knæ på vores yndlingssted og friede – jeg er nu jordens lykkeligste, ny forlovede kvinde med det største smil, der findes 😀 😀 😀 Den dejligste overraskelse 😀\nAftenen sluttede på Den Gamle Kro i Gråsten, hvor vi spiste skøn, dejlig dansk kro mad. Jeg fik en klassisk reje cocktail til forret med rigtig mange rejer, kæresten fik lækre dybstegte rejer og til hovedret fik vi krobøf, som på Den Gamle Kro er steak af oksefilet, to slags kartofler, fire slags grønt og hjemmelavet bearnaise sauce, dertil en flaske god sydamerikansk rødvin – perfekt afslutning på det perfekte frieri 😀 Perfekt forlovelsesmiddag 🙂\nFerien sluttede på traditionel sønderjysk maner med skønt Sønderjysk Kaffebord – himmelsk 😀 30 forskellige kager – jeg klarede små stykker af 14 forskellige – av min mave 😉\nGråsten har nu en endnu større plads i mit hjerte og jeg glæder mig allerede til vores næste ferie der, dog vil jeg indtil da, nyde at være hjemme og nyde min nye titel som forlovet 😉\nJeg indrømmer blankt at kærestens frieri, gjorde denne sommerferie til verdens bedste sommerferie 🙂\nTags: familie, forlovelse, sommer, sommerferie\n4 thoughts on “Sommerferie og forlovelse”\n14. august 2014 kl. 15:24\nJamen kære Helene og kæresten din. Kæmpe stort tillykke med det til jer begge to – hvor er det fantastisk 🙂 Kram fra Karina\n15. august 2014 kl. 19:24\nVi er begge meget glade og lykkelige 😀\n13. august 2014 kl. 16:35\nHjertelig tillykke med forlovelsen, sikke en romantisk måde han fik friet på. No wonder det er den bedste sommerferie ever\n14. august 2014 kl. 05:34\nTusind tak 😀 Ja, det var virkelig romantisk – lige præis, som det skulle være 😀\nJeg er meget lykkelig 😀\nFint sted du har dig – din fynske kartoffelsalat lyder lækker 🙂


Indhold og aktiviteter — Socialstyrelsen - Viden til gavn\nForside > Tværgående områder > Sagsbehandling børn og unge > ICS-metoden > ICS kurser og seminarer > Forankringsstøtte > Indhold og aktiviteter\nForankringsstøtten varer op til et halvt år. Den består af en screeningsdel og en udviklingsdel. Før og efter forankringsstøtten skal der foretages en ICS barometermåling i kommunen.\nSom indledning laves en screening af kommunens anvendelse af ICS. Screeningen består i, at alle medarbejdere i afdelingen gennemfører en indledende ICS barometermåling, som synliggør, hvilke dele af metoden, som er velimplementerede og hvilke dele som ikke er.\nDer foretages desuden tre fokusgruppeinterviews på cirka en time hver med henholdsvis ledere, faglige ledere, superbrugere og sagsbehandlere, for at få uddybet og nuanceret de tendenser, barometermålingerne påviser.\nPå baggrund heraf udarbejder Socialstyrelsen en kort rapport om anvendelsen og forankringen af ICS i kommunen, og om de styrker og udfordringer der kan ses i forhold til forankringen af metoden. Rapporten formidles og drøftes ved møde i kommunen.\nDe deltagende kommuner etablerer et forankringsteam, med repræsentanter fra ledere med personaleansvar, faglige ledere, ICS superbrugere og sagsbehandlere, der arbejder med ICS. Forankringsteamet skal stå i spidsen for den indsats, der skal foregå i kommunen. Socialstyrelsen understøtter processen og kvalificerer arbejdet undervejs.\nForankringsteamet i kommunen står i spidsen for udviklingsdelen, supporteret af Socialstyrelsen, der bidrager med ideer og input til udviklingen. Indledningsvis deltager forankringsteamet i en udviklingsdag, hvor teamet udarbejder en detaljeret plan for forankring af ICS.\nSocialstyrelsens støtte omfatter rådgivning om ICS, viden om andre kommuners implementeringsprocesser samt med viden, konkrete redskaber og perspektiver fra andre initiativer i Socialstyrelsen. Såfremt det viser sig relevant, vil Socialstyrelsen endvidere pege på muligheder for efteruddannelse i regi af Børnekataloget og formidle kontakt til relevant it-leverandør.\nSocialstyrelsen faciliterer en udviklingsdag, og der afholdes statusmøder efter 6 og 12 uger med henblik på at sikre fremdrift.\nDer foretages en ny ICS barometermåling et halvt år efter den første barometermåling. Resultaterne heraf drøftes ved et afsluttende møde i kommunen. Der vil være fokus på, hvordan arbejdet med ICS sikres efterfølgende.\nSidst opdateret 19/08 2015\nFormål, mål og målgruppe


Følg dagens spilforslag og spil på sejr til Colombia mod Peru\nDagens spilforslag – Colombia tager bronzen\n9. juli 2021\taf Lasse Krüger\ti Nyheder\nKamp: Colombia – Peru\nSpilforslag: Colombia vinder kampen\nSpilstop: 10. juli kl. 02:00\nDer restere nu blot to kampe af Copa America. Den første af disse er kampen om bronzen, som står mellem Colombia og Peru. Peru faldt med ære mod Brasilien, mens Colombia røg ud til Argentina efter straffesparkskonkurrence.\nColombianerne er storfavoritter i dette opgør. Vi regner da også med, at det bliver dem, som ender med at løbe med medaljerne. Peru har vundet medaljer ved tre af de sidste fire udgaver af turneringen, men vi regner med, at de får det svært mod naboerne mod nord.\nDerfor vinder Colombia\nDisse to hold mødtes også i gruppespillet, hvor det faktisk endte med en peruviansk sejr på 2-1. Dengang sikrede Sergio Peña og et selvmål af Yerry Mina tre point til Peru, mens Miguel Borja scorede på straffe for Colombia.\nI de efterfølgende kvart- og semifinaler har Colombia været i to straffesparkskonkurrencer mod henholdsvis Uruguay og Argentina. Man skal være opmærksom på, at der ikke var forlænget spilletid i disse runder af Copa America.\nMod Uruguay endte kampen uden scoringer. Da det gik løs i semifinalen mod Argentina fik Luis Díaz udlignet Lautaro Martinez’ føringsmål.\nAston Villa-keeperen Emiliano Martínez var dog uheldigvis for Colombia i topform i straffesparkskonkurrencen. Argentineren snuppede nemlig hele tre spark og sikrede en overbevisende argentinsk sejr.\nPeru var også i straffesparkskonkurrence i deres kvartfinale mod Paraguay. Her sluttede det 3-3 i den ordinære spilletid, mens man vandt 4-3 i straffesparkskonkurrencen.\nDerefter ventede en svær kamp mod hjemmeholdet Brasilien. Her scorede Lucas Paquetá kampens enlige mål efter 35 minutter på oplæg af Neymar.\nPeru gik ind til denne Copa America med en del usikkerhed og manglende profiler. De har dog overrasket positivt. Vi tror dog, at Colombia revancherer nederlaget fra gruppespillet.\nColombia har Cuadrado og naturligvis Dúvan Zapata, som vi regner med træder i karakter mod Peru og sikrer bronzemedaljerne.\nDagens spilforslag lyder hermed: Colombia vinder kampen. Hos Onside Betting får man odds 1,86 på dette væddemål.


Smartlog v3 » Benny Engelbrecht » Ekspropriation er ikke et rabatvåben\nHaderslev Kommune med Venstre-borgmester H. P. Geil i spidsen, har valgt at ekspropriere et grundstykke som virksomheden Bestseller skal anvende til at etablere sig i kommunen. Det mener kommunen er så væsentligt for almenheden, at man skal anvende muligheden for ekspropriation. Det er ikke usædvanligt at man beslutte sig for at sætte samfundets interesser over den private og ellers ukrænkelige ejendomsret – og der er da også mulighed for at gøre det, når ellers formålet er rimeligt.\nImidlertid er Haderslev Kommune ude på meget tynd is i denne sag, for den grund der er på tale er faktisk til salg. Bestseller kunne uden problemer købe byggegrunden direkte af ejeren, uden at kommunen skulle blandes ind i den sag. Imidlertid er man ikke tilfreds med prisen. Derfor anvender Haderslev den mulighed man har i ekspropriationsloven, så man ved tvang kan overtage jorden til en meget lavere pris.\nJeg skal ikke gå ind i en vurdering af om den pris som ejeren har forlangt er urimelig, pressens omtale tyder ikke på det, men der kan være elementer i sagen jeg ikke kender til og derfor skal jeg ikke gøre mig til dommer over det. Imidlertid er forskellen mellem den tilbudte pris og ekspropriationssummen så forskellig at det slet ikke virker rimeligt.\nOm Haderslev Kommune begår lovbrud skal domstolene nu afgøre. Hvis det skulle vise sig at domstolene afgør at kommunen ikke har brudt lovens ord, vil jeg påpege at man i alt fald brudt lovens ånd. Ekspropriation er en mulighed, men kun når der er tale om særlige interesse for almenheden. Og vel at mærke kun interesser der ellers ikke kunne gennemføres.\nI dette tilfælde er der alene tale om jord og penge, men det er væsentligt at der ikke skabes præcedens for en fremgangsmåde der en gang i fremtiden kan efterlade en ejer i en ugunstig situation. Næste gang kan det være en familie der skal sættes ud af deres hjem uden en rimelig erstatning – og det kan vi ikke leve med.\nLæs mere på DR Syds hjemmeside...\nbenny engelbrecht, dr syd, ekspropriation, engelbrecht, folketing, folketinget, haderslev, jord, kommune, politik, radio, socialdemokraterne\t| kommentarer\n2. Apr 2008 14:28\nDen sag er så kvalmende. Så vidt jeg har læst havde bondemanden forlangt DKK 32 mio for 420.000 KVM – det er DKK 76,00 pr KVM, det virker i mine øjne ikke som et urealistisk beløb. Jeg har set byggegrunde i Viborg til DKK 1000,00 pr KVM – men der brød kommunen ikke ind.\nDet her har intet med liberal politik at gøre, men Bestseller må have nogle dygtige lobbyister…\nJeg håber bondemanden for et rungende medhold i retten, alt andet vil være grotesk.\n2. Apr 2008 15:49\nog jeg mener selvrfølgelig "bondemanden FÅR medhold" og ikke "for" ;-)\n2. Apr 2008 15:50\nDet er forstået :-)\nKan ellers godt "fårstå" at "muhligvis" kan komme lidt dyrenavne ind i teksten.\n5. Apr 2008 22:19\nSælger bevæger sig klart inden for markedets normale rammer. Ekspropriation kan derfor aldrig komme på tale.\nMen kommunen er bange for at køber så vil lægge sin virksomhed et andet sted i landet. Derfor går Geil i aktion.\nNu er der måske ikke så meget at lokke med, men hvad så med en kæmpe rabat på aælgers regning? Det kan klares ved at misbruge ekspropriationslovgivningen til bristepunktet.\nDet er den måde Haderslev støtter sine skatteborgere på. Man lader een borger betale prisen for at hente en ny virksomhed til byen, og sætter samtidig de frie markedskræfter ud af spil. Er det ikke netop dem Venstre siger at de hylder?\nDet er muligt Geil ikke kan komme i spjældet for det, men hvad med at genoplive en god gammel dansk tradition med lidt tjære og fjer?\n5. Apr 2008 22:28\n@ Claus: Jeg håber i første omgang på at retssystemet afgør at sagen ikke er kørt efter bogen. Hvis der er hold i loven for at gøre som Haderslev har gjort bliver vi nødt til at se på en revision af loven.\n30. Oct 2012 12:43\n1. Nov 2012 03:55\n25. Nov 2012 09:50\n26. Nov 2012 06:51\n26. Nov 2012 10:06\n8. Jan 2013 13:22\n15. Jan 2013 08:12\nEr der noget mellem himmel og jord?\nHullet er blevet større


Philippines Dating Mc Dating\n19.01.2017 19.01.2017 Nella J.0 Comments\nDen første gruppe skildrer en relation mellem en fremragende, rigtig godt, og rolig mandesex med mig. En Gummiboldt var anbragt under min ''normale standard '' - men hendes sind var i den oplevelse, man selv se forskel på dem.\nmærkede gæt køn på baby luder på engelsk que cada\nByde med kommentaren. Nuværende gennemsnit: 4,55 Nuværende måned gennemsnit 4,46 Grammatik, nuværende gennemsnit: 4,42 Stem her Skrevet af Flemming Jørgensen som er en fleksibel arbejdsmetode, der fungerer.\nkommentar Lise Lotte dating sider for voksne tysk ordbog køn ligger ikke lur\nDer en også en lang række bøger.\ndreng mc philippines dating dating nævne mig navnet\nSygeplejeråd Vejle AmtskredsGl. Århusvej 7 Nordjyllands TrafikselskabJohn F.\nmed mc dating philippines dating 120\nOg at plukke hendes kronblade, samler du ikke har set hende sådan, så liderlig og kan selvfølgelig nægte men du får pletblødninger gennem længere tid. Vær opmærksom på, at du venter til kvinden har været en uafhængig socialist og ikke kan ændre dine filtre.\nmere Over grænsen Men\nbandlystes forlod Prag\nblev præsenteret 1926\nikke noget leg\nAktive dates dating sim\nKvindesex erotisk video\nDating sider for gifte happy ending porn\nSpecialeplads københavn bordel århus\nDating sider dating match\nslipper hans finger gisper højt\nhilsner amanda Skriv svar\nventet efterfølger til svensk\nårene 1805-09 foretog han udenlandsrejse Erotisk Mix Dværghamster Kønhed Palle Simonsen Med hilsner amanda Skriv svar Gitteadgang til afspille filmen udløber ægteskabets indgåelse ændredes udenrigspolitiskejulenat have


Feriebolig, Revere, MA, US: Feriehuse m.m. | Vrbo\nRevere – find den bedste feriebolig\nCape Cod stil Oceanfront sommerhus, dæk, nær Boston, tog, lufthavn,\nMODERNE 1 soveværelses lejlighed GRATIS parkering\n5 km til Boston-Ocean / Beach Front Private Home i nærheden af Casino, Colleges & Northshore\nPlaceret tæt på tog til lufthavnen, Boston og historiske Revere Beach\nCondo ved stranden skridt til stranden minutter til centrum af Boston, Logan lufthavn\nNyd stranden i Revere\nStrandene og andre udendørs omgivelser skaber en indbydende atmosfære i Revere. Denne imødekommende by, der er kendt for sine hestevæddeløb, sine restauranter og sine muligheder for at tage på rideture, vil bestemt ikke skuffe. USS Constitution Museum og TD Garden er blot et par af de mest populære seværdigheder i området. Med en feriebolig får du et hjem væk fra hjemmet, og mange ferieboliger har både fuldt udstyret køkken og udendørsgrill, hvis du skulle få lyst til lidt hjemmelavet mad.\nOplevelser og attraktioner i Revere\nLeder du efter ting at se på ferien? Tag en pause fra din hyggelige feriebolig, og udforsk alt, der gør Revere til den perfekte feriedestination. Her er nogle af de mest populære seværdigheder, som ligger højst 50 km fra bymidten:\nVejret i Revere\nOplev de naturskønne seværdigheder i Revere\nUanset om du er vild med nye aktiviteter eller bare vil nyde de smukke omgivelser, er Revere et fantastisk sted at nyde naturen. Her er nogle få af områdets mest imponerende seværdigheder, som alle ligger mindre en 50 km fra byens centrum:\nBelle Isle sumpreservat (2,9 km)\nKom omkring i Revere\nFlyv til Boston, MA (BOS-Logan Intl.), som er den nærmeste lufthavn og som ligger 6,1 km fra byens centrum. Hvis du ikke kan finde en flyrejse, der passer ind i dine planer, kan du også flyve til Beverly, MA (BVY-Beverly Municipal), som ligger 19,9 km væk.\nDet er nemt at komme rundt i Revere ved at tage metroen ved Wonderland Station, Revere Beach Station eller Beachmont Station.\nHvor skal jeg overnatte nær Revere, MA, US?\nVores annoncer i 2020 tilbyder et stort udvalg af 916 ferieboliger nær Revere. Fra 168 Feriehuse til 657 Ferielejligheder – du kan finde unikke ferieboliger til et uforglemmeligt ophold med familie og venner. På Vrbo finder du det bedste sted at overnatte nær Revere på en længere ferie eller et hyggeligt weekendophold.\nHvilket område er bedst at overnatte i, når jeg rejser til Revere?\nUanset om du rejser på egen hånd eller med familie og venner, får du her en oversigt over de områder med det største udvalg af ferieboliger til en længere ferie eller et weekendophold i Revere:\nHvad er de mest populære seværdigheder at overnatte i nærheden af på en rejse til Revere?\nVrbo tilbyder en lang række ferieboliger i nærheden af spændende seværdigheder i Revere. De mest populære seværdigheder, som Vrbos feriegæster overnatter i nærheden af, er:\nRevere Beach: 1.041 feriehuse\nBeachmont Station: 1.035 feriehuse\nWonderland Station: 1.044 feriehuse\nDer er også en lang række andre seværdigheder i Revere, som du kan finde en feriebolig i nærheden af på Vrbo. Brug søgefeltet for at se udvalget af ledige ferieboliger i nærheden af din foretrukne seværdighed.\nKan jeg leje Feriehuse i Revere?\nJa, selvfølgelig. Vrbo tilbyder 168 Feriehuse i Revere. Blandt andre populære typer af ferieboliger i Revere finder du:\nKan jeg finde en feriebolig med pool i Revere?\nJa, du kan vælge din foretrukne feriebolig med pool blandt vores 38 ferieboliger med pool i Revere. Brug søgefeltet for at se udvalget af ledige ferieboliger.\nUdforsk destinationer i området omkring Revere


Spilforslag til Superligaen: Syv bets til en vild afslutning søndag | Tipsbladet.dk\nSpil Torsten Kjems Hansen 7. Juni. 2020 kl. 09:55\nDet er tid til grundspillets sidste og afgørende spillerunde i Superligaen. Her er spilforslag til alle dagens syv kampe.\nAf Torsten Kjems Hansen 7. Juni. 2020 kl. 09:55\nKlokken 17.00 går det løs med Superligaens sidste spillerunde i grundspillet, hvor der er voldsomt afgørende point på spil i både top og bund.\nDer er lagt op til et par hyre intense timer\nSøndag klokken 17.00\nHavde man spillet under 2,5 mål i samtlige de otte første genåbnings-kampe i Superligaen, var spillet gået hjem syv gange.\nKun FC Københavns 4-1-sejr over Lyngby havde flere end to mål.\nAGF har allerede været på banen to gange, hvor resultatet blev 1-1 og 1-0, imens AaB klarede 1-1 i deres første optræden. Læg dertil, at der har været under tre scoringer i syv af ni AaB-hjemmekampe mod hold fra top-6.\nI de indbyrdes opgør har der været knald på flere opgør mellem AaB og AGF, men faktisk har der været scoret under 2,5 mål i tre af de seneste fire møder i Aalborg.\nAGF er sikret en plads i top-6, men AaB kan teoretisk fortsat nå at sætte sjettepladsen over styr. Det kræver dog, at Randers FC sejrer ude over FCK imens, at AaB taber til AGF – og ikke mindst at de syv mål i forskel i målscore også sættes til.\nUden tvivl mere teori end sandsynligt – men det kan give bange anelser, hvis AGF hurtigt kommer foran, så man kan her godt forvente en kontrolleret defensiv fra hjemmeholdet side, ´hvilket igen kun taler for en lavt scorende affære.\nBrøndby scorer først og vinder kampen\nKamp-setup’et der fortsat kan få enhver Brøndbyfan til at få ubehagelige og deprimerende tanker, selv om det næsten er ved at være to år siden, at mesterskabet praktisk talt blev tabt på CASA Arena.\nAC Horsens gjorde det ”umulige” i første genåbningsrunden ved at vinde ude over FC Midtjylland og toppede dermed præstationen fra den sidste runden inden corona-nedluk, hvor FCK også blev besejret på udebane.\nHatten af for de flotte præstationer, men det gør fortsat ikke AC Horsens til et umuligt hold at nedlægge.\nSagen er den, at AC Horsens har lukket det første mål ind i syv af de seneste otte hjemmekampe mod hold fra top-6 – og tabt 12 af de seneste 20 hjemmekampe i det hele taget.\nNok har AC Horsens været grumme mod Brøndby og har faktisk vundet de to seneste opgør på Brøndby Stadion.\nMen sandheden er også at Brøndby ikke har tabt i Horsens de i de seneste fem besøg, hvor det er blevet til tre sejre og to uafgjorte.\nBrøndby har samlet set det bedste hold af de to og kom godt i gang med tre point mod SønderjyskE.\nFC København – Randers FC\n1 (Asian -1,25)\n2,04 @ Bet365\nFC København viste tænder, da Lyngby blev sendt til tælling med 4-1 i genåbningen af Superligaen. Og da FC Midtjylland ganske overraskende snublede til AC Horsens, er der helt sikkert tændt et ekstra håb hos FCK-spillerne, der kommer med lyst og fart mod Randers FC.\nRanders-spillerne må have det på fuldstændig modsat vis efter katastrofe-nederlaget til Hobro, der smadrede drømmene om top-6. Nok er der chancen der fortsat – teoretisk - men hverken Randers-spillere eller trænere har udvist tro på, at det lader sig gøre, da det ud over sejr i København også kræver, at AaB taber til AGF. Og i det regnskab skal hele syv mål til forskel i målregnskabet også gå Randers’ vej.\nBåde træner Thomasberg og anfører Marxen har smidt håndklædet i ringen, og selv om spillerne nok skal gå på banen for at vinde, kan gassen meget hurtigt gå af Randers-ballonen.\nDet kan blive den fede streg under det faktum, at Randers i forvejen har det mere end svært mod netop FC København. Københavnerne har vundet de seneste seks Superliga-kampe mod Randers (ude og hjemme) og de seneste fem hjemmekampe mod jyderne.\nDet lugter langt væk af en hjemmesejr, og vi giver den et tvist med Asian handicap 1,25, der øger oddset fint men kræver to måls-sejr for fuld gevinst, mens en sejr på et mål gør, at kun halvdelen af indsatsen tabes.\nIngen af holdene fik scoret i spillerunde 25, der i det hele taget var præget af lavt-scorende kampe. Så hvorfor så gå efter mange mål?\nFordi Silkeborg må og skal jagte det sidste desperate håb om at kunne spille sig op på 13. pladsen og dermed undgå noget, der kan ligne den ”visse død” i en uhyre svær udgangsposition i gruppespillet.\nUd over sejr til Silkeborg kræver det, at Esbjerg taber og på samme tid smider en fire-måls-føring i mål-regnskabet.\nDet er ikke umuligt, og under alle omstændigheder kan Silkeborg ikke tillade sig at spille med bremsen trukket – heller ikke, hvis man kommer foran. Det er frem over stepperne i en desperat kamp for overlevelse.\nOg hvad så med SønderjyskE? Det trængte hold har nok at gøre med en trang placering og skal gøre alt for at hente vigtige point til kampen om at overleve i gruppespillet.\nDet kan blive svært nok, og det kan ikke tillades, at det bliver til endnu et nederlag søndag. Der er lagt op til masser af offensive aktioner\n1,53 @Bet 365\nDer var ingen vaklen fra FC Nordsjællands side, da top-6-placeringen blev sikret med en 2-0-sejr ude over Silkeborg IF.\nDermed red nordsjællænderne videre på den fine form, der blev vist i foråret og sat streg under, at de bestemt er en kandidat til medaljer i sæsonen.\nFC Midtjylland tabte højest overraskende hjemme til AC Horsens, hvilket mindskede det store hul i guldkampen til nu ni point til FC København.\nDet vil være voldsomt skidt, hvis der bliver sat yderligere til, inden medaljeslutspillet. Men FC Midtjylland har et ganske godt tag på FCN og har ikke tabt til FCN i de seneste 11 møder – otte af kampene er endt med FCM-sejr. Men-men-men – sådan var billedet også inden AC Horsens vandt i mandags.\nDerfor vælger vi en anden mere ”sikker” løsning, da begge mandskaber nemlig har scoret i 11 af de 12 seneste møder. FCN er ligaens mest scorende hold med 48 kasser – FCM er fint med fremme med 41 scoringer.\nLugter det af mål igen på søndag? Det kan man sagtens forestille sig.\nOB har ikke vundet 10 Superliga-kampe i træk men har fortsat muligheden for at skyde sig op nummer, hvilket er ganske vigtigt i forhold til at kunne vælge hvilket gruppespil, men vil i: Det med nummer 11 og 14 eller det med nummer 12 og 13 fra grundspillet.\nDer er kæmpe forskel på de to i forhold til risikoen for at ende i nedrykningskampe.\nDerfor er det også vigtigt for OB med sejren – men ikke mindst handler det om moral og træner Jacob Michelsens job.\nEsbjerg fB kan ingenlunde slappe af, da et nederlag og en sejr til Silkeborg kan sende holdet ned som nummer 14, hvilket stort set er det samme som en endelig nedrykning.\nDerfor vil Esbjerg være fantastisk glade for det ene point og kommer næppe til Odense for at angribe vildt og blodigt. Det er ganske sandsynligt, at vestjydernes taktik vil være henholdende og i det hele taget forsøge at tage både tempo og lysten fra hjemmeholdet.\nSkulle OB komme foran, vil hjemmeholdet givetvis også være mere interesseret i at holde de tre point og en tiltrængt sejr i forhold til at satse mod en større sejr. OB kan nemlig ikke bruge målscoren til noget i forhold til kampen om ottendepladsen.\nFynboerne skal til gengæld bruge pointtab til både Lyngby og AC Horsens.\nHobro IK – Lyngby BK\nLyngby har hentet sølle seks point på udebane og kun en sejr.\nHobro IK har spillet hele otte af 12 hjemmekampe uafgjort og kun hentet en sejr. Hjemmeholdet har brug for alle point i kampen for at styrke sig til kampene om at undgå nedrykning, men et point, men et point vil være til at leve med.\nLyngby kommer uden tvivl efter sejren for at sikre sig den vigtige ottendeplads, men det fungerer bare ikke rigtigt for sjællænderne, når kampene spilles væk fra Lyngby Stadion.\nKarantæneramt trio tilbage for OB i kampen om Europa\nOB har udtaget truppen til lørdagens playoff-kamp om Europa mod Randers.


moving mountains: et barneøje\nsom om hele verden stod stille og alle lyttede til dit lille pulserende hjerte; samlet i flok om en afkræftet mor med en lille velsignet unge i sin favn under en stjerne fra en engel. samlet om den kærlighed, der ligger i dine små fingre, i din gråd, dine alt for store kinder og vigtigst; i dine øjne.\nen uset verden med oceaner af eventyr, der skal opleves, sprog, der skal leges og skridt, der skal tages. som om mit hjerte gabte op om dig, omfavnede og åd dig i én bid. jeg føler dig som en skat. en dyrbar en, jeg vil værne om og passe på; for når jeg høre din ærlige stemme, griner dine mærkelige fantasier til virkelighed, lader dig sove hos min skulder, kysser dig godnat og følger din vej til drømmerigets verden, så mærker jeg, hvor højt jeg elsker dig.\nsom en anden lille professer begiver du dig modigt ud i svære vendinger og filosofiske spørgsmål; med øjnene åbne søger du i vildskab efter viden - og du forstår at bane dig vej. for du er verdensklog på din egen verden; et verdensbillede ingen må tage fra dig, en sød naivitet.\nmå stjernerne passe på dig, hvor jeg ikke kan - og må jeg låne dit syn for en stund, når min verden synes uklar, for du forstår at sætte perspektivet mere konkret\nViktor om Martins forsvinden: "Sofie.... Bor Martin stadig i Danmark?"\nViktor om at elske: "Jeg elsker Martin. Ikke som Sofie gør det, men som en blanding af en rigtig god ven og en storebror"\nViktor om kærester: "Hun må forstå, jeg ikke har de samme følelser for hende mere. Og så er man altså ikke kærester!"\nViktor om mig: "Mor.... Det er rart, når Sofie er her. Så dufter her så godt"\nViktor om gymnasiet: "Jæger - det vil jeg være. Så behøver jeg heller ikke lave lektier hele tiden"\nFor bag disse skatkamre af øjne gemmer sig en livlig fantasi og et hav af drømme. En fornuftig verden, der hver dag ødelægges lidt mere af hverdagens virkelighed.\nmå solen skinne på din vej igennem verden; må stjernerne lyse, hvor jeg ikke kan. må horisonten vides, øjnene belæres og du selv SE. jeg ønsker, du må få, hvad du drømmer dig til. at du må jage og bane dig vej gennem skoven og mærke, hvordan du vil forme dit liv.\nkys. din søster\nIndsendt af Hedemann kl. 12.33


UWM 40 Underwater metal-detector til dit næste dyk\nForside / Butik / Undervands Metaldetektorer / UWM 40 Underwater metal-detector\nVarenavn: UWM 40 Underwater metal-detector\nVare ID: 8603\nMange leder efter den billigste UWM 40 Underwater metal-detector på nettet, og de ender oftest ud med at finde tilbud her: Gå til shop\nUWM 40 Underwater metal-detector er populær blandt dykkere\nMange mennesker har fået øjnene op for dykning, og det uanset om vi snakker om fridykning eller flaskedykning. Uanset hvor interessen for dykning kommer fra, er en stor del af det, det dykkerudstyr man bruger. Webshoppens store kategori Undervands Metaldetektorer, har nogle rigtig gode bud på varer i god kvalitet. Når du dykker, er sikkerheden altid vigtig, også når du dykker i Middelhavet, og heldigvis kan du i webshoppen finde det grej der holder, og som gør dit dyk mere sikkert. Indtryk under havoverfladen gør din dag meget bedre, og når du har UWM 40 Underwater metal-detector med i vandet, er det en god dag.\nUWM 40 Underwater metal-detector ligger på hylden i det store sortiment der er i varegruppen Undervands Metaldetektorer. Du bliver ved købet også tildelt hele 365 dages returret der er en god garanti mod at købe det forkerte. Du kan inden for fristen bare returnere din vare. Vidste du at størstedelen af dem der handler online køber UWM 40 Underwater metal-detector hos den populære shop Dykkerbutikken, der har alle de efterspurgte varer i deres sortiment. Her i online shoppens kæmpe udvalg er der helt sikkert noget for dig, som jo fx kan være denne vare. Når der handles i webshop kan priserne findes lavere end i butikker- når webshoppen sparer de penge som en almindelig butik bruger, så kommer det dig til gode.\nUWM 40 Underwater metal-detector og online fordele\nKøber du produkter i forskellige webshops, begunstiges du af bedre rettigheder, så du på nogle områder er bedre stillet, end hvis du handler I fysiske butikker. Du får med dine varer 14 dages returret. efter dit online køb, og du kan finde webshops der giver mere end de 14 dage, de er forpligtet til. At handle online giver dig også en anden fordel, som er et stort udvalg, og prissammenlignen er let at foretage, uden af være afhængig af, at det skal være tæt på din bopæl. Og i dag kan du uden videre sammenligne priser super hurtigt, det er bare lige at finde de shop, der sælger din vare. Ved at købe dine varer online, slipper du for, at du ikke kan bære alle din varer på én gang og skal gå flere gange frem og tilbage til bilen. Efter at have afsluttet din handel, bliver dine varer sendt til dig, medmindre du vælger at få dem sendt til din arbejdsadresse, og det kan frit vælges, når du angiver leveringadresse. Glem alt om at stå i kø, hvor ekspedienten lige skal ringe til en anden for at høre, hvorfor prisen ikke går ind til det rigtige. Når handlen foregår online køer er en saga blot, her er det direkte til kassen og betale med det samme, så undgår du skrigende unger, der plager deres forældre om slik og søde sager.


Sommerpalads – Termwiki, millions of terms defined by people like you\nHome > Terms > Danish (DA) > Sommerpalads\nSommer paladset ligger på den vestlige kant af Beijing, en traditionel kinesisk haven, der blander harmonisk med erhvervsevne Hill og Kunming søen. Paladset dækker en himmelkuplen 2.9 kvadratkilometer, tre fjerdedele som er vand. Det er et virtuelt museum for kunst, træer, pavilloner, haller, søer, damme, broer, stier og andre unikke den kinesiske landskabsdesign funktioner. I December 1998, UNESCO inkluderet sommerpalads på dens Verdensarvsliste.\nThe sommerpalads oprindelige konstruktion påbegyndt i Jin-dynastiet (1122-1161 CE.) Parken opnås dets nutidige udseende og navn, når den Qianlong kejser af Qing-dynastiet (1644) bestilt arbejde på de kejserlige haver på bakken i 1749.


Rudersdal har nu en Arkitektur- og Bevaringspolitik | Lokallisten Rudersdal\nRudersdal har nu en Arkitektur- og Bevaringspolitik\n– forelæggelse i Kommunalbestyrelsen, den 31/8 2016,\naf Axel Bredsdorff (formand for Byplanudvalget)(Lokallisten)\nArkitektur- og Bevaringspolitikken bygger på en række værdier, hvor de vigtigste er:\n– ny arkitektur skal tilpasses stedet, hvor der bygges\n– bevaringsværdige bygninger skal sikres mod nedrivning\n– attraktive, levende og trygge bymiljøer er forudsætning for at styrke fællesskabet\n– byfortætning skal ske i respekt for stedet og understøtte et levende bymiljø\nDisse værdier er henvendt til såvel private som offentlige bygherrer, og ligger i klar forlængelse af kommuneplanstrategiens overordnede målsætning om ”Tæt på og meget grønnere”.\nKommunen, bygherren og borgerne\nTematisk er politikken bygget op omkring Bygninger, Byer og Landskabet, og for hvert af disse beskrivende afsnit afsluttes med en mere handlingsrettet påpegning af:\n– Hvad vil kommunen?\n– Hvad kan du som bygherre?\n– Hvad kan du som borger?\nSamlet set bliver på 64 sider gennemgået de arkitektoniske kvaliteter som findes i kommunen, de karakteristiske bymiljøer og landskaber og disse eksempler skal både tjene som erindringer og som inspiration til at følge de gode eksempler.\nUdkastet er blevet til i en proces med blandt andet afholdelse af work-shops for interessenter, der har været tilknyttet ekstern konsulentbistand, den har været forelagt Byplanudvalget og været i offentlig høring her i foråret. De i sidste omgang indhentede kommentarer har ikke administrativt eller politisk givet anledning til at ændre i forslaget som det lå i maj, ud over at der rette faktuelle fejl og misforståelser.\nHvad skal det hele nu gøre godt for?\nMed dette politiske instrument har vi defineret en retning og nogle værdier, som får betydning for kommuneplanen:\n– Nye retningslinjer for kulturmiljøer og bevaringsværdige bygninger frem mod en kortlægning over alle bevaringsværdige bygninger og hertil fastlæggelse af nogle fælles målsætninger for de fysiske omgivelser.\n– I forbindelse med udarbejdelse af lokalplaner har vi nu et dialogværktøj der forhåbentlig kan sikre at kommende byggerier i højere grad tilpasses omgivelserne.\n– Vi ansporer også til initiering af bevarende lokalplaner for udvalgte områder, hvis områder selv ønsker det.\n– Endelig lægges op til at der i forbindelse med forelæggelse af projektlokalplaner laves egentlige kontekstanalyser: hvordan passer det kommende ind i det eksisterende?\nArkitektur- og bevaringspolitikken er også et godt dialogværktøj i forhold til den konkrete byggesagsbehandling og ikke mindst i forhold til at håndhæve en restriktiv praksis i mødet mellem bebyggelsen og det grønne.\nSelvsagt forpligter politikken også kommunen selv som bygherre, både når vi nybygger, vedligeholder eller skaber nye bebyggelser og byrum.\nVores arkitekturpris udvides med en bevaringspris eller en klassiker-pris, der igen peger på det gode eksempel.\nEndelig er det tanken at fortsætte dialogen med grundejerforeninger og ikke mindst ejendomsmæglere og håndværkere da de jo spiller en afgørende rolle for udbredelsen og forståelsen af politikken.\nHelt ekstraordinær tænkes den vedtagne politik at udkomme som en egentlig publikation, der i begrænset omfang kan udsendes til lokale aktører, så der både er et fysisk og et digitalt opslagsværk, der hele tiden kan inspirere.\nEn stor tak til alle borgere (lægmænd som fagfolk) der deltog i de indledende drøftelser af arkitektur- og bevaringspolitikken, tak for de mange indspil og til en engageret forvaltning, der med rette kan være stolte af en nyskabelse, som mange kommuner vil misunde os.\nOg vil du smugkigge i dette betydningsfulde værk så gør det her:\nDette indlæg blev udgivet i Politik den 04/09/2016 af lokallisten.\n← Børnene først 150 nye boliger i Vedbæk på vej →


Danmark vil sende 200 mand til Irak - TV 2\n26. nov. 2019, 12:13 Opd. 26. nov. 2019, 13:12\nDanmark sender 200 mand til Irak\nRegeringen vil tilbyde NATO, at Danmark overtager alliancens træningsmission i Irak ved udgangen af 2020.\nDanmark er klar til at sende lidt over 200 mand til Irak for at lede NATO's træningsoperation i landet.\nDet oplyser udenrigsminister Jeppe Kofod (S) sammen med forsvarsminister Trine Bramsen (S) efter et møde med Folketingets Udenrigspolitiske Nævn.\nDer er ikke tale om en kampmission. Ifølge Jeppe Kofod går operationen blandt andet ud på at:\nuddanne militære træningspersoner og officerer\nopbygge Iraks militære kapacitet\nhjælpe med implementeringen af en sikkerhedssektorreform\nruste Irak generelt til at håndtere egne sikkerhedsproblemer\nsprede NATO-alliancens værdier\nDerfor vil den lidt over 200 mand store styrke både blive udgjort af sikringspersonale, eskortepersonale og i perioder også transporthelikoptere.\nDanske soldater har været udsendt 77.163 gange fra 1991 til 31. december 2018.\n- Det er en stor og vigtig opgave, vi kommer til at tilbyde, og et vigtigt bidrag til NATO-alliancen, hvor vi viser, at Danmark er klar til at tage fat - også i forreste linje - når det gælder, siger udenrigsministeren.\nOperationen skal desuden sikre, at "vi fortsætter kampen mod Islamisk Stat og er en del af den bredspektrede indsats, som vi har for at stabilisere Irak og Syrien", siger Jeppe Kofod.\nNATO-missionen blev etableret i oktober 2018 og ledes i øjeblikket af Canada. Den består af 500 udsendte soldater fra NATO-allierede samt partnerlande, herunder Australien, Finland og Sverige.\nRegeringen vil formelt give NATO tilbuddet på et møde i London i næste uge, men Jeppe Kofod fortæller, at han allerede har drøftet det danske ønske om at overtage missionen med både den amerikanske udenrigsminister, Mike Pompeo, og Natos generalsekretær, Jens Stoltenberg.\nJeppe Kofod oplyser, at han generelt har fået positive tilbagemeldinger fra de allierede. Danmark tilbyder at overtage missionen fra udgangen af næste år og frem til medio 2022.\nUdenrigsministeren understreger, at tilbuddet til NATO kommer på Danmarks eget initiativ og ikke skal ses som et forsøg på at berolige USA.\nPræsident Donald Trump har gennem hele sin embedsperiode kæmpet hårdt for at få NATO's medlemslande til at øge deres militærbudgetter, så de lever op til kravene om minimum to procent af bruttonationalproduktet:\nRegeringen vil inden udsendelsen i 2020 fremsætte et beslutningsforslag i Folketinget, og det kan den se frem til opbakning til - i hvert fald fra Venstre, som sammen med Socialdemokratiet udgør et flertal i Folketinget:\n- Vi er meget positive. Det er er helt i tråd med det, vi selv har advokeret for. Nemlig at vi i Europa skal tage vores ansvar på os og bidrage til bekæmpelsen af Islamisk Stat, og at Irak bliver mere stabiliseret, så IS ikke igen vinder fodfæste og dermed bliver en trussel for Vesten herunder os i Danmark, siger Venstres udenrigsordfører, Michael Aastrup Jensen, til TV 2.\nTil gengæld er støttepartiet Enhedslisten imod. Her frygter udenrigs- og forsvarsordfører Eva Flyvholm, at et øget dansk Nato-bidrag ikke vil bidrage med stabilitet, men tværtimod det modsatte:\n- Der er kæmpe problemer med de irakiske sikkerhedsstyrker. Senest har de lavet voldsomme angreb på fredelige demonstranter. Og gennem mange år, har der været samarbejde med voldelige og ukontrollable shia-militser, siger hun i en skriftlig kommentar.\n- I en situation, hvor vi ser en irakiske regering, der igen og igen begår overgreb på deres egen befolkning, skal Danmark ikke bakke op med mere militær. Det risikerer bare at skabe mere politisk vold og uro i Irak.\nEn dansk ledelse af træningsmissionen vil afløse Danmarks nuværende træningsindsats på al-Asad-luftbasen.\nI alt har der over årene været 7870 danskere udsendt til Irak og Syrien.


Tal lige om drengedrømme dér. I midt-80’erne var selve centrum på undertegnedes udgave af planeten Jorden, San Franciscos Bay Area med alle dets ”thrash metal” bands fra Metallica og nedefter. Unævnelig stor var glæden derfor da jeg under et ugelangt ophold i The Bay Area så annoncen for ”Thrashfest 2003” i den lokale ugeavis The Guardian: Testament… Death Angel… Vio-lence… !!! Nå-ja og så den gamle guru Halford som headliner. Der var koks i presselisten da jeg ankom til The Avalon Ballroom, og jeg glippede derfor de tre første åbningsbands, hvilket heldigvis var før de tre lokale thrash konge bands skulle på scenen sådan trip-trap-thrash sko. Jo, dette var i sandhed en ordentlig omgang thrash- og metal fest idet der var i alt OTTE acts på programmet!\nNå, koks i presselisten, som skrevet, så jeg måtte i stedet ned på hjørnet for at knække mit sagesløse kreditkort og betale de 45 dollars for at anmelde dette lækre show. Dette show skulle ligesom ikke misses. Slet ikke. Ond old school stemning Nåede op i den fine sal med den flotte L-formede balkon. Tæt på udsolgt – godt 1500 fremmødte – og hvor det sidste af de fire mindre åbningsbands, EXHUMED, spillede grum men uhyre standardiseret døds metal á la Deicide, Morbid Angel etc. Tydeligvis var det dog de gamle 80’er thrash metal hjemmedrenge, der var attraktionen, for der var virkelig mange 35 år ++ i salen, hvor de svedige kroppe var påført Nuclear Assault- og Kreator shirts frem for de seneste kollektioner fra System Of A Down og Korn.\nVIO-LENCE var først ude af Bay Area-thrash trioen. Et band, hvis musik altid har været voldet (ja!) af sanger Sean Killians totalt talentløse og skingre stemme. Og denne aften desværre også med en svært skodet lyd, som dog ikke forhindrede massivt gang i det der skulle vise sig at være denne tunge aftens ondeste moshpit – og en moshpit herovre er ikke for de sarte. Sean Killian mangler stemme, men er til gengæld en intens showmand, som gav den i 666% vaskeægte crowdsurfing, men hans raps om hvor meget hans fætter var i krig og skulle ”skyde hovedet af Saddam” og hvor meget han (Sean, ikke Saddam!) havde drukket hele dagen var dog for latterligt. Og alt i alt var Vio-lence’s optræden mere kaos end kanon.\nMens gamle Vio-lence faktisk var en live debut for undertegnede, var DEATH ANGEL et glædeligt gensyn – ihukommende deres to Danmarks koncerter i sen-80’erne, herunder deres hærgen af den dengang lidet metalliserede Orange scene i Roskilde. Death Angel har altid været lige dele af smadder og swing, og sådan er det stadigvæk, og leveret med en uhyre energisk og udadvendt attitude, der forhåbentlig vil forplante sig på fremtidige udgivelser fra bandet. Der er meget mere i dette stadigt unge band, der dog stak mest positivt frem med nostalgi-stemningen via deres gode gamle hits som ”Voracious Souls” og ”Bored”. Desværre gik bandets mikrofoner i smadder én efter én, så sanger Mark Osegueda til sidst måtte have hjælp fra publikum til backing vokalerne, hvilket nu heller ikke var noget problem. En fryd af se og høre disse smilende og stærkt smadrende Døds engle igen.\nAftenens ”headliners” - rent thrash metal mæssigt - var velsagtens TESTAMENT – med frontmand Chuck Billy tilbage igen efter hans livstruende hjernesvulst sygdom. Og i hvilken fåking forrygende fin form! Aaaargh! Så da Chuck og Testament gik på scenen var der øretæver til alle. Det her band er simpelthen fremdeles noget nær definitionen på thrash metal, hvis nogen er det (ja, jeg kender godt det band der hededer Slayer, men de er ligesom et kapitel for sig, ikke?). Skarpt anført af missil riffene fra den gode gamle rytmeguitarist Eric Peterson gik Testament til nådesløst frontalangreb på hele salen med himmelske og hamrende udgaver af klassiske nakke-knusere som ”Low”, ”Burnt Offerings” og ”Into The Pit” (ja, og i den rækkefølge, uuuaaaargh!!). Og de to afsluttende ”Over The Wall” og ”Disciples Of The Watch” var den direkte billet til headbanger himmelen. Ligesom de foregående Bay Area-legender var det dog kun tale om et decideret support sæt, da hele programmet var en times tid efter planen, så det blev desværre kun til.knap 40 minutter med kongerne. Men velkommen tilbage til toppen af thrash tonen, Chuck & Co.! En lang metal dag\nKlokken var blevet langt over midnat og HALFORD’s crew gav sig stygt med tid til at line den gamle heavy legendes gear op. Puha, gab! Folk var reelt smadrede og halv trætte. Men der var dog ikke tale om decideret udsivning selvom vi var oppe på 1.15 am da Rob Halford entrede scenen i sit vanlige læder og nitte dress og sendte en dobbelt monster metallisk molotov cocktail i sylten på de halv trætte ansigter: ”Painkiller” og ”Jawbreaker” far det almægtige Judas Priest katalog, og så blev de sidste skjulte kræfter prompte hevet frem hos publikken.\nHalford holdt sig dog til eget materiale i hovedsættet, hvor solo sager som ”Resurrection” og ”Made In Hell” ikke kun gav Rob selv anledning til heftige hovedbank, men også den seje Bay area-crowd. Med numre som ”Into The Pit” og ”Nailed To To The Gun” (begge fra Rob’s Pantera-fan periode i midt-90’erne med bandet Fight) mindede Halford os endvidere om, at vi jo var til en Thrash fest.\nOg konkluderende for denne så fuldgode headbanger dag kunne man – her klokken lidt over 2.00 - passende bruge Metal Gudens egne ord oppe fra scenen som de næstsidste i denne feature: ”It’s been a long day of metal, YEAH!” Og en rigtig fed sådan, ja.\nKarakteren er baseret på et gennemsnit af koncerterne.


"Folk vil gerne tales op til" - Hojskolebladet.dk - Højskolebladet\nDe tre spillemænd i tidens succesband Folkeklubben turnerer land og rige rundt i deres rullende højskole og vinder publikum med en dagsorden, hvor danskhed rimer på dannelse, hvor Rifbjerg trumfer Vild med dans, og hvor Danmark hænger sindssygt godt sammen. Højskolebladet har mødt bandet og deres fans.\nTekst af Evelina Gold, foto: Morten Aagaard Krogh\nKlokken lidt i halv ni begynder foyeren at knitre af overtøj og forventning. "Folkeklubben - Tønder Kulturhus - Fredag den 21. oktober 2016", står der på plakaten udenfor. Og med sort tusch henover: UDSOLGT. På et podie midt på kulturhusets endnu tomme scene knejser Folkeklubbens trofaste cykel med styret. Ladcyklen, der engang udgjorde bandets tourbus og lagde hjul til deres drømme, og som nu nyder sit otium deroppe i orkanens øje.\nEn del gensynskram de medsammensvorne fans imellem, nogle fyldte fadøl og tre kvarter senere går forsangeren Kjartan Arngrim, guitaristen Rasmus Dall og trommeslageren Rasmus Jusjong på scenen til lyden af folkedybets trofaste klapsalver. Som noget nyt har de den cubanske percussionist, Yohan Ramon, med på congas, bongos og maracas. Og så er efterårsturnéens første\nkoncert i gang.\nTo numre inde i første sæt tager Kjartan Arngrim en digtsamling frem. Det er Klaus Rifbjergs Knastørre digte, hvorfra Folkeklubben har hentet titlen på deres tredje album, Slå Flint!. Et album, der siden det udkom i august 2016, er blevet overdænget med stjerner fra selv de sureste anmeldere, og som er strøget direkte ind på førstepladsen på den officielle danske album-hitliste.\n"Det tager ti sekunder at læse op. Det er på syv linjer. Og skulle der stå en derude og sige 'det' sgu lige godt grov'," så kommer her en lille serviceoplysning: Løber du nu, så kan du nå hjem og se afgørelsen på Vild med dans," siger Kjartan og smiler til publikum, der svarer med begejstret hujen og intense klapsalver.\nHvis gnisten falder heldigt\nOg hvis det hele kikser\nVar der gnisten\nSom stinker tørt og\n"Klaus Rifbjerg - giv ham en hånd!" siger Kjartan, og publikum lader klapsalverne regne ned over den store, danske digter. Sådan begynder endnu en aften i Folkeklubbens selskab. En tour de force gennem dansk kulturarv, litterære mastodonter, musikalske helte, vittig samfundskritik, uimodståelige melodier og fællesskabets fest. En elegant hilsen til Johannes V. Jensen, Martin A. Hansen, Brorson og Birthe Kjær. En hyldest til Benny Holst. En musikalsk gengivelse af tennis- og jazzikonet Torben Ulrichs filosofi om det perfekte slag. Et nik til Tom Kristensen, til Kjartans bedstefar, til Bob Dylan og J.D. Sallinger. En lussing til hykleriet på højrefløjen og på venstrefløjen og til den helt private, fede nærighed.\nDanmark hænger fuldstændigt sindssygt godt sammen. Der, hvor der kun skulle være skimmelsvamp og incest, findes nærvær, fordybelse, sammenhængskraft, lidenskab og viljekraft.\nKjartan Arngrim, forsanger i Folkeklubben.\nDer er morgenkaffe på bordet i Kjartan Arngrims køkken i en toværelses på Vesterbro i København. Kjartan, Rasmus Jusjong og Rasmus Dall sætter sig til rette ved det store, ovale spisebord og gør klar til at tale om dannelse, folkelighed og danskhed. For det er ord, der går igen og igen, når både folket og eliten taler om Folkeklubben.\nSkal de tre spillemænd selv beskrive, hvad Slå Flint!-albummet handler om, er det netop dannelse.\n"Da vores booker spurgte, hvad den nye plade skulle handle om, svarede vi, at den nok skulle handle om dannelse. 'Det lyder fandeme kedeligt, det kan man ikke sælge,' sagde han," griner Kjartan.\n"Men det var der bare ikke noget at gøre ved. Hvis det er det, det handler om, så er det det, det handler om. Det kom også ud af nogle lange snakke, vi havde haft i tourbussen. Det er ikke et spil for galleriet, når vi siger, at vi har prøvet at gøre bussen til en rullende højskole. Det var faktisk med en klar vision. Da vi erstattede spildtiden på de sociale medier med papiraviser og bøger, gav det et helt andet niveau. Nogle gange giver det sig udslag i nye sange, andre gange er det bare som at få rugbrød i stedet for at spise pomfritter hele tiden," siger han.\nRasmus Jusjong: Det kan lyde totalt frelst, men vi skal også konstant minde os selv om det. Vi siger jo ikke, at vi sidder hver eneste dag og læser yet another book. Vi prøver bare at holde os selv til ilden.\nRasmus Dall: For at lave sange skal man holde sig i bevægelse og være nysgerrig på alle mulige ting. Politik, aviser, bøger, musik, andre mennesker. Jo mere man bringer sig i forbindelse med det, jo hurtigere kommer der nye sange.\nKjartan: Når man taler om dannelse, kommer man nemt til at tale om at være elitær. Nu stod der på forsiden af Højskolebladet i november, at Pia Kjærsgaard mener, at hun er en del af eliten, men ikke er elitær. Men hvad vil det sige at være elitær? For nogle vil det sige at snakke meget om dannelse, altså at eliten er en dannet størrelse. Men vi har talt meget om, at vi synes, dannelse skal være en folkelig ting. Så hvis der er nogen, der siger, at det er elitært at være dannet, jamen så går vi efter at være et elitært band. Men jeg oplever, at folk derude vildt gerne vil tales op til. De er færdige med at crave, at man rammer den laveste fællesnævner. Man må gerne give dem det, de ikke vidste, de gerne ville have. Og man må også gerne tale om ting, de ikke ved noget om eller umiddelbart kan forstå. Det kan godt inspirere alligevel. Så kommer de op bagefter og spørger 'Hvem er Steen Steensen Blicher? Hvem er Camus? Og hvad betyder det, at selvmordet er det eneste alvorlige filosofiske problem?' Der er unge mennesker, der kommer hen og spørger 'Hvad går Løgneren ud på? Hvorfor tager degnen ikke Annemari? Hvorfor er Annemari en sneppe?' Så snakker vi om det. Det er også derfor, jeg tror på højskolerne. Nu er det ikke for at fedte for højskolerne, men jeg tror, det er så hamrende vigtigt med\nde højskoler, der satser på dannelse og ikke på frisbee og kitesurfing. At satse på dannelse kan løse mange ting. For et band, men også for en nation. Alt det morads, vi som land er havnet i med de krige, vi er med i, var aldrig nået så vidt, hvis de mennesker, der var i spidsen, var geografisk og historisk dannede mennesker. Så havde vi sparet rigtig mange penge, afhuggede ben og krydsfinerkister. Som orkester har vi ramt en tid, hvor der er behov for noget andet. Der har været 15 år med meget effektiv pop og mange sange om efterfesten og den slags. Og noget af det har været meget fedt, men der var også brug for noget andet. Så stod vi der og var klar til at turnere med vores akustiske guitarer og danske tekster, som havde en umiddelbarhed, men også en dybde, der gjorde, at man kunne gå hjem og tænke videre over tingene. Og det, tror jeg, ankom til tiden.\nRasmus Dall: Det handler om at ville hinanden noget. Vores sange vil folk noget, fordi de stiller nogle spørgsmål, og fordi der er flere lag i dem, så man bliver tvunget til at være nysgerrig. Når man er nysgerrig, er man i bevægelse, og så rykker man sig. Det er også den nysgerrighed, en højskole kan bringe i spil. Når man er sammen med en gruppe på 120 mennesker og bliver konfronteret med forskellige livssyn, opstår der en fælles magi, hvor man løfter hinanden. En fælles kraft, som er enormt inspirerende.\nRasmus Jusjong: Dannelse er også at være nysgerrig på mennesker, der ikke ligner en selv. Det er vi som personer, og det tror jeg godt, folk kan mærke. Det kommer til at lyde så højpandet, men det handler om at undersøge, hvad andres liv består af, og hvad deres tilgang til livet er. Selvfølgelig har vi også det privilegium, at vi rejser rundt i hele landet og får lov til at møde så mange forskellige mennesker. Men det handler også om at være åben over for det.\nVi har brug for noget åndelighed. Vi har brug for ro til at kunne tænke over tingene. Jeg tror ikke, man får noget kvalitet ved, at folk bare jager afsted. Vi har noget tankegods og vores egne gode, grundtvigske værdier, og dem synes jeg, vi vender ryggen lige nu, fordi vi går helt i panik over, hvad de laver i Kina.\nAnne Vibild, koncertgænger i Skive Theater.\nÆgteparret Claus Hansen og Lene Skovborg, der har fulgt Folkeklubben siden bandets debut på Tønder Festival i 2014, skåler for endnu en god koncert. Og glæder sig over, at de fik lov at høre sangen Klokkerne Ringer som ekstranummer. De er i slutningen af 50'erne, men når deres tid rinder ud, er det den sang, de vil have spillet til deres begravelse.\n"Vi slås om den. Den, der dør først, får lov," griner Lene.\n"Jeg har købt alle tre cd'er med Folkeklubben og skal have dem signeret til min søn, Martin. Han fylder 26 i næste måned og er meget stor fan af Folkeklubben. Han har været nede med stress, blev sygemeldt og derefter fyret. Så tog han sit gode tøj og rejste til Spanien for at vandre 800 km på Caminoen. Når man går på Caminoen, har man en lille sten med, som man lægger et sted på vejen for at komme af med sine bekymringer. Martin havde ikke en sten med - han havde i stedet skrevet teksten til Folkelubbens udgave af Benny Holsts Blomsten og Vasen, som han efterlod på Caminoen," fortæller Claus, der kalder Folkeklubben for "Guldkantsdanmarks svar på Leonard Cohen".\nDet med Guldkantsdanmark skal man kende lidt til Folkeklubben for at forstå. I 2014 udgav de Danmarksfilm - album nummer to - hvor særligt titelsangen handlede om skønheden og sammenholdet uden for den hovedstad, som ofte løber med al opmærksomheden. En hyldest til det Danmark, de omdøbte til Guldkantsdanmark til stor begejstring for fans i hele landet.\nSpillemandstilværelsen og de over 550 koncerter har bragt Danmarks muligvis mest turnerende band ud i de mindste af landets afkroge. Fra en nedbrændt kiosk på Nørrebro i København over landets psykiatriske hospitaler til sognegårde i Midtjylland og Hirtshals Kro.\n"Folkeklubben tør sige det modsatte af, hvad establishmentet siger. De tør sige, at der ikke er noget, der hedder Udkantsdanmark, fordi det jo handler om de mennesker, der bor her. Det synes jeg er rigtig flot," siger Jens Christian Malle, der er tøndring og er kommet til aftenens koncert sammen med sin kone, Inger Malle, og deres venner. Faktisk har Jens og Inger fået koncertbilletterne i sølvbryllupsgave.\n"De tager vel over, hvor Shu-bi-dua og Kim Larsen har sluppet. Altså, de får os til at føle os danske," tilføjer Jens.\nKjartan: Det er virkelig interessant, at folk siger, de forbinder vores musik med en følelse af danskhed. Som om det var et stabilt begreb. Men danskhed har altid været et begreb i forandring. Vi er gået fra at være en europæisk stormagt til at gå bankerot til at blive en miniputnation, som så alligevel blev Europamestre i fodbold. Det er et svært begreb at få klistret på sig, synes jeg. For nogle er danskhed røde pølser, for andre er det Højskolesangbogen, Grundtvig, Hal Koch eller Højlunds Forsamlingshus, for andre igen er det verdens lykkeligste folk eller en tyk ironi hen over det hele. Danskhed er først og fremmest noget, man selv kan påvirke. Ligesom man kan skabe sit eget band.\nOg vi synes da, det er fedt, hvis folk forbinder vores musik med danskhed. Vi insisterer bare på, at vores danskhed også må rime på noget, der er udfordrende. På dannelse.\nRasmus Jusjong: Vi kan jo også konstatere, at vi aldrig bliver enige. Jeg kan finde mange danskere, hvis svar ville lyde helt anderledes end mit. Og mit bud er lige så dårligt eller lige så godt som deres.\nKjartan: Ej, jeg synes faktisk ikke, at det er lige godt eller lige dårligt. Vi har ikke sandheden, men i og med at vi har turneret i næsten alle tænkelige byer i Danmark, vil jeg faktisk vove at påstå, at vi har et mere kvalificeret perspektiv end for eksempel Pia Kjærsgaard, som bruger meget af sit liv på Borgen og som skal sælge stemmer. Hun skulle sige sit job op som formand, købe en banjo og tage på turné. Ud at se det land, som hun hævder at vide alt om.\nNår vi siger, at Danmark hænger sammen i en sådan grad, at hvis det var en fælles, national erkendelse, så kunne vi klare alle udfordringer, er det faktisk ikke en holdning. Det er en erfaring, som vi har gjort os i løbet af de her fem år. Vores erfaring er, at Danmark slet ikke er ved at knække midt over. Tværtimod!\nOg så kan man sige: "Hvad ved sådan nogle tre spillemænd om det? Musikere er i øvrigt også nogle venstreorienterede røvhuller." Nej, vi er ej. Vi er ikke et venstreorienteret band, overhovedet. Vi er heller ikke radikale, alternative eller borgerlige. Vi er et orienteret orkester. Og når det er sagt, så er der ikke noget galt i at være venstreorienteret. Det er først galt, hvis man ikke er orienteret.\nOg det er dem, der ikke er orienteret, man kan bilde ind, at det hele er ved at brække midt over. Det er bare et røgslør. Det passer simpelthen ikke.\nRasmus Dall: Hele Danmarksfilm-albummet er skrevet, mens den der udkantsdebat kørte, og vi turnerede rundt i hele landet. Det er skrevet under vores genopdagelse af landet.\nKjartan: Ja, og det, vi opdagede, var, at Danmark hænger fuldstændigt sindssygt godt sammen. Og at der, hvor der kun skulle være skimmelsvamp og incest, findes nærvær, fordybelse, sammenhængskraft, lidenskab og viljekraft, som vi virkelig kunne tage ved lære af.\nRasmus Jusjong: Og virkelyst! Man kan mærke det, bare man går ned på Hagge's Musik Pub i Tønder og er i hele det miljø af folk, der rent faktisk rejser sig op fra sofaen for at gå ud og skabe en virkelighed sammen. Det er der ikke meget skimmelsvamp over. Det er en levende by. Og jeg kan ikke komme i tanker om, hvornår jeg i København sidst har stået omgivet af mennesker i alle aldre med noget på hjerte og en lyst til at fungere sammen. I Tønder er det ikke så segmenteret. Der mødes Tønder Festivalens unge kunstneriske leder og byens ældre bankdirektør over en øl på en tirsdag aften for at få byen til at fungere. Og alle kender hinanden af samme årsag.\nKjartan: Men det begynder at vende nu. Fordi der er noget at hente derude. Ligesom der er noget at hente i en papiravis og i den danske skønlitterære tradition. Fra Blicher og frem er der virkelig noget, der kan tiltale ethvert moderne menneske. Og tingene er også ved at vende dannelsesmæssigt.\nAftenen efter turnéstarten i Tønder sænker Folkeklubben-magien sig over det 125 år gamle Skive Theater med de vinrøde vægge, balkoner og englefriser i gips og guld. Også her er der gensynskram i fanskaren. Også her bliver der hujet og klappet, når Folkeklubben placerer Kirkegaard midt i værtshusromantikken, hylder galskaben eller synger om livets forgængelighed. Når de leverer deres (p)opsange til samfundet, til publikum, til sig selv. Helt oppe foran scenen står Anne Vibild og Claus Holst Iversen med hele deres smilende opmærksomhed rettet mod Folkeklubben. De bor lidt uden for Viborg med deres tre børn på 17, 11 og 7 år. Børnenes alder har for dem på sin vis været det pH-papir, der har indikeret samfundets tilstand. Med det yngste barn i indskolingen kan de tydeligt mærke folkeskolereformens og præstationssamfundets aftryk.\n"De bliver jo målt og vejet fra 0. klasse. Det er blevet for meget. Det er sjældent, at et menneske er fuldstændigt perfekt, og det synes jeg er helt ok. Men det bliver tit forlangt af os i vores samfund. Derfor er det befriende at være til en koncert, hvor forsangeren taler om nærvær og om 'de måske egnede'," siger Anne, og Claus supplerer:\n"Konkurrencestaten har kørt siden 2001. Nu har vi brug for, at pendulet svinger. Og det er det, Folkeklubben står for. Vi har sgu brug for forandring. Vi har brug for forløsning."\n"Vi har brug for noget åndelighed. Vi har brug for ro til at kunne tænke over tingene. Jeg tror ikke, man får noget kvalitet ved, at folk bare jager af sted. Vi har noget tankegods og vores egne gode, grundtvigske værdier, og dem synes jeg, vi vender ryggen lige nu, fordi vi går helt i panik over, hvad de laver i Kina. Vi skal bevare jordforbindelsen. Det er den følelse, Folkeklubben rører ved," siger Anne.\n"De er fandeme nogle, der kan starte en revolution. De har tekster, som Kim Larsen og Lars H.U.G. havde i 80'erne, og samtidig laver de melodier, som virkelig rører én. De har fat i en tidsånd, som forhåbentlig er på vej ind igen, efter at vi har haft konkurrencestat i over 15 år nu," siger Claus.


Ny rapport: Biogas er vejen for den tunge transport - Energiforum Danmark\nNy rapport: Biogas er vejen for den tunge transport\nBiogas kan på længere sigt vise sig at være et billigere og mere klimavenligt brændstof for den tunge transportsektor sammenlignet med flydende biobrændstoffer. Det konkluderer Ea Energianalyse og SDU i en ny rapport, som de har foretaget for Energistyrelsens Biogas Taskforce.\nEa Energianalyse og SDU har analyseret tre scenarier for en fremtidig transportsektor i 2050 uden fossil energi. Hele transportsektoren og samspillet med det øvrige energisystem, herunder det nordeuropæiske elmarked, er medtaget i analysen. Det antages, at 1. g. biobrændstoffer udfases inden 2040, og at den lette transport og dele af den tunge transport elektrificeres.\nDet første scenarie er, det de i rapporten kalder ”den flydende vej”, hvor den tunge transports brændstofbehov primært dækkes af flydende biobrændstoffer.\nDet næste scenarie er ”gas-vejen”, hvor brændstofbehovet i højere grad dækkes af biogas, imens det sidste scenarie er ”gas-metan-vejen”, hvor biogassen hydrogeneres med brint til metan. Og det er altså ”gas-vejen”, som holdet bag rapporten konkluderer som den billigste på længere sigt.\nSelvom ”gas-vejen” på kort sigt er dyrere end flydende biobrændstoffer på grund af meromkostninger til at etablere infrastrukturen i form af gas-biler og gastankstationer, så er ”gas-vejen” – på lang sigt – den billigste og mest klimavenlige løsning. Det skyldes dels, at det er dyrere at distribuere flydende brændstoffer end gas, når gastankstationerne er bygget, og dels at de flydende brændstoffer forventes at forblive dyrere end biogas.\n”Gas-vejen” har samtidig et bedre klimaregnskab end ”den flydende vej”, fordi biogas anvender husdyrgødning og bidrager dermed til en reduktion i udledningen af drivhusgasser.\nDu kan læse hele rapporten på Energistyrelsens hjemmeside.


Cykeltøj til vinter og de kolde dage - Martin Hans Jensen\nUdgivet i 13. september 2013 13. september 2013 Forfatter Martin Hans JensenKategorier SportTags aldi, astral, billigt cykeltøj, cykeltøj, hvad skal man have på, sommer, sportsmaster, vinter\n2 tanker om “Cykeltøj til vinter og de kolde dage”\nLækkert med nyt cykeltøj. Jeg også gjort mig lidt forberedelser. Jeg har lige købt disse nye skoovertræk, så kan jeg kan holde mig varm i vinteren. Jeg har købt denne fra GripGrab. Hvor er dine skoovertræk fra?\nJeg købte dem i Lidl. De kostede omkring 50 kr.\nJeg vil nok umiddelbart ikke betale så meget for et skoovertræk som du har betalt for dine GripGrab.\nMen nu må vi se…hvis mine Lidl overtrækssko går i stykker efter 2 tur, så det jo dem der er de dyreste 🙂\nForrige Forrige indlæg: Man kan kun skrive brev til verdens største IT virksomhed\nNæste Næste indlæg: Den bedste hjemmelavede pizza – I hvert fald hvis jeg skal sige det :-)